Nikolić o povratku DPS-a: Naša odluka neće iznenaditi | Aktuelno\nVladajuća koalicija da vidi '''da li evropske vrijednosti mogu ići ruku pod ruku sa velikosrpskim nacionalizmom, sa onima koji negiraju genocid, negiraju sopstvenu državu''\nPoslanik DPS-a Andrija Nikolić kazao je, gostujući u emisiji “Drugačia radio veza”, da je ova “Vlada toliko slaba da nema snage ni da padne”. Nikolić nije potvrdio, ali ni demantovao spekulacije da bi DPS u skupštiske klupe mogla da se vrati kada na plenumu bude rasprava o Rezoluciji o Srebrenici i smjeni ministra Leposavića. U vezi sa tim navodi da odluka partije kojoj pripada, kako je rekao, neće iznenaditi.\n“Mi smo nacionalno odgovorna stranka, državotvorna stranka koja vodi brigu o nacionalnim interesima i reputaciji Crne Gore, tako da sam siguran da naša odluka u vezi sa tim neće iznenaditi. DPS je tu i mi ćemo našu odgovornost potvrditi”, reka je Nikolić.\nNa opsku da li to znači da DPS želi da vladajuću koliciju ostavi da se sama suoči sa tim, da sami donesu odluke o Rezoluciji o Srebrenici i smjeni Leposavića, Nikolić navodi:\n“Ključno je da se oni malo pogledaju u oči, da vide gdje su i u kojem vrijednosnom sistemu obitava ova vladajuća većina. Da li evropske vrijednosti mogu ići ruku pod ruku sa velikosrpskim nacionalizmom, sa onima koji negiraju genocid, negiraju sopstvenu državu”, poručio je Nikolić.\nBilo bi nečuveno da međunarodna zajednica ne primjećuje što se dešava u Crnoj Gori\nTime što ne učestvuje u radu Skupštine, DPS je, kaže Nikolić, željela da pošalje poruke i domaćoj i međunarodnoj zajednici.\n“Ne tražimo od međunarodnih partnera da brane Crnu Goru, jer imamo dovoljno kapaciteta da odbranimo nacionalne interese države. Za nas je važno da vrijednosti, u koje vjerujemo, sa međunarodnim partnerima malo dosljedije primjenjujemo. To znači da treba da budemo jasniji i eksplicitniji u osudama ponašanja koje za cilj ima urušavanje institucija Crne Gore, rušenje njenog međunarodnog kredibiliteta i izvršavanje naloga sa ciljem destabilizacije Crne Gore”, reko je Nikolić.\nGovoreći o tome da li se u međunarodno zajednici produbljuje svijest o dešavanjima u Crnoj Gori Nikolić navodi da se sa promjenom vlasti u Crnoj Gori dogodilo oživljavanje nacionalističkih ideja iz devedesetih. Ocjenjuje da bi bilo nečuveno i neobično da to ne primjećuje i međunarodna zajednica.\n“Želim da vjerujem da posljednji događaji idu u tom pravcu. Od međunarodne zajednice, međutim, ne očekujemo da ona doprinese promjeni vlasti u Crnoj Gori, očekujemo da u principima koji su nam zajednički budu doslijedni i glasniji”, kazao je Nikolić.\nNikolić smatra da reakcije međunarodne zajednice na presudu Ratku Mladiću predstavljaju najdublji prezir prema svima koji su negiranje genocida u Srebrenici pokušavali da formalizuju i predstave kao vrstu nezvanične državne političke doktrine.\n“Takvih imamo u Srbiji, u RS, u vladajućoj koaliciji u Crnoj Gori”, ističe Nikolić.\nDobar potez Bajdena\nNikolić pozdravlja odluku predsjednika Sjedinjenih Američkih Država Džoa Bajdena da proširi opseg sankcija za pojedince i organizacije iz država Zapadnog Balkana koji ugrožavaju mir i stabilnost regiona.\n“Vidjećemo što će biti epilog te inicijative kada su posrijedi imena koja se mogu naći na njoj. Pozdravljam takvu inicijativu jer ide u prilog očuvanja stabilnosti na Balkanu”, kazao je Nikolić.\nVladajuća kolaicija funkcioniše po principu „ucijeni – uhljebi“\nNikolić kaže da je odluka da ne učestvuju u radu plenuma, a da to ne formalizuju kao bojkot, doprinijela da bolje osvijetle upadljive slabosti u vladajućoj koaliciji.\nDPS je, navodi Nikolić, uvijek bila politička snaga koja je bila protiv da se preko ulice dolazi na vlast. Smatra da će se vrlo brzo steći uslovi da se promjena vlasti dogodi na izborima.\nNa pitanje da li to znači da očekuje vanredne izbore Nikolić kaže:\n„ Očekujemo da je, dugoročno gledano, jedini legitimni način da dođe do promjene vlasti na izborima, da ovakvo stanje nije održivo na duži rok, jer vladajuća kolaicija funkcioniše po principu ‘ucijeni- uhljebi’. Nemamo iluziju da farsa koja dolazi od DF-a, koji navodno najavljuje kako će srušiti Vladu, a Boga moli da ne padne, ima utemeljenje u realnim i pragmatičnim razlozima. Njihov interes je da što više svojih ljudi uhljebe po dubini, da ucjenjuju Vladu i ostatak vladajuće većine, ovi drugi to trpe. To je ‘ravnoteža nemoći’, ocijenio je Nikolić.\nVladu ucjenjuju oni za koje je Mladić pobjednik\nVladu, samtra Nikolić, ucjenjuje neko za koga je Ratko Mladić pobjednik.\n“Nagovještava se rekonstrukcija Vlade, đe je cilj da Vladu popune opet oni kojima je Mladić pobjednik. Biće interesantno na koji način će to opravdati oni koji su zagovornici evropskih vrijednosti. Iz više razloga, bez obzira na to što mislim da je ova Vlada toliko nejaka da nema snage ni da padne, ali zaista smatram da je ovakvo stanje neodrživo, a istovremeno mislim da je jedini legitimni čin finala razrješenja ove krize na vanrednim izborima”, ocijenio je Nikolić.


Jeremić u Vranjskoj Banji: Obećavam da će Milenijum timu biti oduzeti banjski kapaciteti VIDEO | VRANJENEWS\nJeremić u Vranjskoj Banji: Obećavam da će Milenijum timu biti oduzeti banjski kapaciteti VIDEO\nJeremić u razgovoru sa žitejima Vranjske Banje. Foto Vranje News\nVranje - "Milenijum tim i Milenijum grupa, koji u poslednje vreme kupuju kapacitete Vranjske Banje, jedan su od simbola korupcije koja je zavladala Srbijom", izjavio je u subotu lider Narodne stranke Vuk Jeremić.\nOn je, prilikom obilaska privatizovanih lečilišnih i turističkih kapaciteta u Vranjskoj Banji, koji su tokom 2020. godine privatizovani, a čiji je vlasnik postao Milenijum tim, kazao da je ta kompanija "jedan od najnaprednijih mehanizama legalizacije, otimanja i pretakanja narodne imovine u privatne džepove".\n- Ovde danas dajem obećanje da će ova privatizacija u Vranjskoj Banji biti detaljno ispitana, procesuirana, a ukoliko je tačno sve ovo što se govori o kupovini Milenijum tima, a ubeđen sam da je tačno, da će ta privatizacija biti i poništena, a imovina oduzeta toj kompaniji - kazao je Jeremić.\nOn je naglasio da privilegije koje dobija Milenijum tim u poslovima sa državom mogu da se porede samo sa onim što se omogućava kompaniji Galens u Vojvodini.\n- Narodna stranka je počela da staje i staće na rep kompanijama sa takvom vrstom poslovanja - kazao je lider Narodne stranke.\nOn je dodao da će takvo poslovanje u Srbiji "onemogućiti zakon koji će predvideti mehanizme za oduzmanje imovine čije poreklo ne može da bude dokazano, kada se Srbija oslobodi ovog režima".\n- A Milenijum tim ne može da dokaže poreklo svoje imperije, a da ne otvori "pandorinu kutiju" onoga što će biti otvoreno u tim procesima koji su pred nama - dodao je Jeremić, rekavši da je slučaj Vranjske Banje za Narodnu stranku "jedan od prioriteta".\nPotpredsednik Narodne stranke Miroslav Aleksić kazao je da je danas "svima u Srbiji jasno da aktuelna vlast rasprodaje Srbiju i njene prirodne resurse i bogatstva, ali i zdravlje ljudi".\n- Svedoci smo šta se dešavalo sa rekama i minihidrocentralama, svedoci smo na koji način se rasprodaje poljoprivredno zemljište u Vojvodini, na koji način i u koje bescenje je Arapima poklonjen PKB kao ogroman poljoprivredni kompleks sa 17.000 hektara zemljišta, što građevinskog, što poljoprivrednog.\nSvedoci smo i šta vlast planira da uradi u Loznici sa otvaranjem rudnika litijuma i davanjem kompaniji Rio Tinto da vadi litijum kao prirodno bogatstvo Srbije, a zagadi ne samo Mačvu i njene reke, vazduh, rastera ljude sa tamošnjih ognjišta, već i da ugrozi čitav region zapadne Srbije, da ne pominjem slučaj "Jovanjica" i slične u koje je umešan ceo vrh države Srbije.\nGrađani treba da se probude i pobune, da kažu dosta lopovluka, dosta krađe, korupcije, vređanja inteligencije.\nNi ovo u Vranjskoj Banji nije nasleđe Aleksandra Vučića i vrha Srbije i ovo je jedan od egzaktnih primera kako funkcioniše koruptivna vlast u državi - rekao je Aleksić.\nLider vranjskih "narodnjaka" Đorđe Ristić kazao je da je odbor stranke u Vranju, odmah nakon vesti o tome da država daje bespovratnu pomoć Milenijum timu u visini 10 miliona evra, "reagovao saopštenjem, ne želeći da jedna ovakva stvar prođe nezabeleženo".\n- Pogotovo iz razloga što je kompanija MIlenijum tim umešana u skoro sve poslove u kojima se trguje resursima Srbije i raspolaže interesima građana.\nSada se pojavljuje i na našem području, u Vranjskoj Banji, turustičkoj destinaciji sa velikim prirodnim bogatstvom i potencijalima - rekao je Ristić.\nSnimak celog boravka Vuka Jeremića i rukovodstva Narodne stranke u Vranjskoj Banji pogledajte u video materijalu Vranje News-a u nastavku.


Španija: (Ne)poverenje u veru | Hrišćanska Adventistička Crkva Čikago\nNeredi u Španiji zbog visoke cene posete poglavara rimokatoličke crkve. Benedikt 16: Moral treba da igra značajniju ulogu u ekonomiji.\n„Ne krijte svoju veru od svojih vršnjaka i ne stidite se Gospoda“ – poručio je rimski papa Benedikt 16. omladini na skupu u Španiji, tradicionalno katoličkoj zemlji, u kojoj su, ovoga puta, zbog njegovog dolaska izbili nemiri.\nPolicija je u četvrtak saopštila da je osmoro demonstranata uhapšeno i da je 11 ljudi povređeno u sukobima prethodnog dana. Hiljade Španaca, uključujući nezadovoljne vernike, feministkinje, homoseksualce i više levičarskih grupa, demonstriralo je na ulicama Madrida protiv papine posete, a suprotstavili su im se katolički hodočasnici koji su posedali na zemlju u molitvi.\nUhapšen je i 24-godišnji volonter iz organizacionog odbora papine posete, student hemije na madridskom fakultetu poreklom iz Meksika, koji je nameravao da upotrebi štetne gasove protiv demonstranata.\nPapa je u Španiji u četvorodnevnoj poseti Svetskom festivalu mladih, nedelju dana dugoj seriji religijskih svetkovina, koju Rimokatolička crkva organizuje svake tri godine. Procene da će na papin dolazak biti utrošeno 73 miliona evra – baš usred ekonomske krize i smanjenja plata – izazvale su ogorčenje dela javnosti. Organizatori, međutim, tvrde da će Španija od posete zaraditi više nego što će potrošiti i da će to podstaći turizam.\nKritičari odgovaraju da je mnogo skrivenih troškova, uključujući angažovanje 10.000 policajaca za obezbeđivanje skupa, korišćenje vazdušne vojne baze za misu i besplatan prevoz metroom za katoličku omladinu u vreme značajnog poskupljenja gradskog prevoza.\nPoglavar Rimokatoličke crkve u četvrtak je uputio i ekonomsku poruku: kritikovao je “mentalitet profita po svaku cenu” za koji tvrdi da je odgovoran za aktuelnu evropsku ekonomsku krizu, poručivši da “moral i etika moraju igrati važniju ulogu u formulisanju ekonomske politike u budućnosti”.\n„Čovek mora da bude u centru ekonomije, i ekonomija ne može da se meri samo maksimizacijom profita, već pre u skladu s opštim dobrom“ – rekao je Benedikt 16. novinarima u avionu na putu za Španiju. „Ekonomija ne funkcioniše sa tržišnom samoregulacijom, već joj je potreban etički razlog da radi za čovečanstvo“.\nPapa Benedikt Šesnaesti prekinuo je danas misu u Madridu zbog snažnih vetrova i kiše. Zbog velikih vrućina koje su prethodile nevremenu, spasilačke službe ukazale pomoć za oko 900 ljudi.


Marijano Rahoj - Blic Online\nUMESTO RAHOJA Pablo Kasado je novi lider Narodne partije Španije\nŠpanska opoziciona Narodna partija izabrala je za novog lidera Pabla Kasada, koji će na toj funkciji zameniti bivšeg premijera Marijana Rahoja.\nBivši premijer Španije Marijano Rahoj oprostio se od svoje Narodne partije, rekavši da će joj ostati veran, a članovi stranke su se okupili kako bi izabrani njegovu zamenu.\nRAHOJ SE POVLAČI "Neću više biti lider stranke, tako je najbolje za sve"\nBivši španski premijer Marijano Rahoj izjavio je danas da će podneti ostavku na mesto lidera Narodne partije (PP), nakon što je ta stranka izbačena iz vlade glasanjem o nepoverenju na čelu sa socijalističkim liderom Pedrom Sančesom.\nLider Španske socijalističke radničke partije Pedro Sančes (46) glavni je kandidat koji bi mogao da zameni smenjenog Marijana Rahoja na mestu premijera Španije.\nRAHOJU IZGLASANO NEPOVERENJE Španija dobila novog premijera\nGLASANJE O POVERENJU U Španiji bi mogla da padne vlada, ali ne zbog Katalonije\nŠpanski premijer Marijano Rahoj suočiće se sa glasanjem o poverenju povodom slučaja korupcije u koji su umešani članovi njegove Narodne stranke.\nŠpanski premijer Marijano Rahoj obično ne predvodi kampanje protiv EU. Međutim, “balkanski rat“ je izgubio, piše španski “El konfidensijal“.\n'Novosti': Rahoj ZBOG TAČIJA definitivno ne ide na samit EU o Zapadnom Balkanu\nPremijer Španije Marijano Rahoj definitivno neće prisustvovati samitu EU - Zapadni Balkanu u Sofiji 17. i 18. maja, pišu "Večenje novosti", pozivajući se na dobro obaveštene izvore u Evropskom savetu.\nBugarski list: Rahoj dolazi u Sofiju 16. maja, neizvesno da li će biti na Samitu\nBugarski list "24 časa" objavio je da će premijer Španije Marijano Rahoj ipak prisustvovati neformalnog sastanku Evropskog saveta 16. maja, ali još nije izvesno da li će učestvovati na samitu EU-Zapadni Balkan 17. maja, prenosi BTA.\nRAHOJEV UDAR NA SEPARATISTE "Španska vlada neće menjati kaznenu politiku prema ETA"\nŠpanska vlada neće menjati politiku prema pripadnicima baskijske separatističke grupe ETA koji se nalaze u zatvoru, izjavio je danas portparol španske vlade Inigo Mendes de Vigo.\n"BUKA I PROPAGANDA" Rahoj besnina separatističku organizaciju Baskije: Neće moći da prođe BEZ KAZNE\nŠpanski premijer Marijano Rahoj nazvao je danas odluku baskijske separatističke organizacije ETA da rasformira sve svoje strukture "bukom i propagandom" i poručio da će nastaviti s krivičnim gonjenjem njenih pripadnika.\nPrisustvo premijera Španije Marijana Rahoja na samitu EU Zapadni Balkan koji se održava 17. maja u Sofiji i dalje je pod znakom pitanja i to zbog učešća Kosova.\nRahoj: Sprečavanje pokreta za nezavisnost jedan od najvećih izazova sa kojima se suočava EU\nŠpanski premijer Marijano Rahoj izjavio je danas da je sprečavanje pokreta za nezavisnost širom Evrope jedan od najvećih izazova sa kojim se suočava EU i upozorio na separatističke pokrete u Italiji i Francuskoj.\nRahoj: Apsurdna ideja o paralelnoj katalonskoj vladi\nŠpanski premijer Marijano Rahoj opisao je kao apsurdne planove pristalica katalonske nezavisnosti da formiraju paralelnu regionalnu vladu u Briselu.\n"ODUSTANITE OD PUDŽDEMONA" Rahoj pozvao da se kandiduje novi lider Katalonije\nŠpanski premijer Marijano Rahoj pozvao je katalonske separatististie, koji u regionalnom parlamentu imaju većinu, da kandiduju novog lidera i odustanu od Karlesa Pudždemona kao predsednika, kako bi se okončala politička blokada Katalonije.\nRahoj: Apsurdan pokušaj Pudždemona da vlada iz inostranstva\nŠpanski premijer Marijano Rahoj nazvao je danas apsurdnim pokušaj smenjenog katalonskog lidera Karlesa Pudždemona da "vlada iz inostranstva".\nRAHOJ NE ODUSTAJE "Katalonski parlament treba raspustiti 17. januara"\nŠpanski premijer Marijano Rahoj pozvao je danas da se katalonski parlament formira 17. januara, posle nedavno održanih regionalnih izborima na kojima su separatističke partije osvojile tesnu većinu u parlamentu.\nDojče vele: Rahoj je kao MAZGA U ĆOŠKU. Vreme je da u Madridu malo spuste nos


Kasa javnih prihoda „teža“ za 48 miliona KM | Banjaluka.net\nPoreska uprava Republike Srpske je u prvih jedanaest mjeseci ove godine na račun javnih prihoda RS prikupila ukupno 2,28 milijardi maraka, što je za oko 48 miliona KM ili dva odsto više u odnosu na isti period prošle godine, što pokazuje da je nastavljen pozitivan trend u naplati javnih prihoda.\nDirektni porezi su u tom periodu naplaćeni u iznosu od 437,2 miliona maraka, što je za pet odsto manje nego u istom periodu prošle godine. Najveće smanjenje naplate bilo je kod poreza na dohodak, koji je naplaćen u iznosu od 173,2 miliona KM ili 40,3 miliona maraka manje u odnosu na isti period prošle godine. Razlog manje naplate ovog prihoda leži u činjenici da je Vlada RS u prošloj godini povećala neoporezivi dio plate na 500 KM, i na taj način se odrekla dijela prihoda po tom osnovu u korist radnika u RS. Međutim, porez na dobit je u prvih jedanaest mjeseci ove godine naplaćen u iznosu od 222,7 miliona KM, što je za 15,4 miliona maraka ili sedam odsto više nego u istom periodu prethodne godine. Što se tiče poreza na nepokretnosti, naplata je iznosila 26 miliona KM, što je za jedan odsto više nego u istom periodu 2018. godine.\nDoprinosi su u periodu januar-novembar ove godine naplaćeni u iznosu od 1,43 milijarde KM, što je za 53,1 milion KM ili četiri odsto više nego u istom periodu prošle godine. Za Fond PIO naplaćeno je 809,5 miliona maraka ili 27,1 milion KM više, dok je za Fond zdravstvenog osiguranja naplaćeno 513,4 miliona maraka što je više za 22,2 miliona maraka u odnosu na uporedni period. Pored toga, rast je zabilježen i kod naplate prihoda po osnovu doprinosa za Fond dječje zaštite i doprinosa za Zavod za zapošljavanje, od po četiri procenta.\nKod ostalih javnih prihoda, u prvih jedanaest mjeseci ove godine ostvarena je naplata od 395,8 miliona KM, što je za 24,4 milion maraka ili sedam odsto više u odnosu na isti period prošle godine. Takse i naknade naplaćene su u iznosu od 234,9 miliona maraka ili 15 miliona maraka više. Po osnovu naknada za priređivanje igara na sreću naplaćeno je 38,7 miliona maraka ili 53 procenta više, kazne su naplaćene u iznosu od 20,8 miliona KM ili 20 odsto više, dok su ostali prihodi naplaćeni u iznosu od 61,6 miliona maraka, što je za 4,7 miliona KM manje nego u uporednom periodu prošle godine. Razlog manje naplate ostalih prihoda je manja naplata po osnovu prihoda od dividende i udjela u profitu u javnim preduzećima i finansijskim institucijama.


Odigrana je prva od dve prijateljske utakmice izmedju Srbije i Velike Britanije. U veoma izjednačenoj utakmici trijumf je ostvarila reprezentacija Srbije rezultatom 7:5.\nDrugi period igre u potpunosti je pripao srpskim reprezentativcima.\nGolove su redom postigli Aleksander Luković, Julijan Grozdanovski i Darien Banda, a golman Srbije, odlični Peter Novaković, jednom je morao da vadi lopticu iz mreže, pa je naša reprezentacija u poslednju trećinu ušla sa prednošću od dva gola.\nU našem timu je bilo mnogo igrača koji su na ovoj utakmici debitovali za srpsku reprezentaciju, pa je najveći problem predstavljalo to što se igrači nedovoljno poznaju. Trener Dragan Antić mora biti zadovoljan igrom koju su pružili igrači Srbije i sada je važno da se oni što bolje uigraju.\nPosebno raduje odlična igra koju su pružili dvojica najmlađih igrača, Benjo Gusinac (17) i Milan Jakšić (16).\nSunday, 30 October 2011 23:30\nNarednog vikenda (5. i 6. novembra) reprezentacija Srbije u florbolu odigraće dve prijateljske utakmice sa reprezentacijom Velike Britanije. Oba meča igraće se u GA Hallen u Helsingborgu. Razlog odigravanja utakmica u švedskom gradu je činjenica da i Srbija i Velika Britanija imaju svoje državljane koji se bave florbolom u Švedskoj i koji su ili već nastupali za reprezentacije ove dve zemlje ili su potencijalni reprezentativci.\nCilj okupljanja je da se izvrši selekcija igrača koji će nastupiti za Srbiju na predstojećem kvalifikacionom turniru za Svetsko prvenstvo 2012. godine. Ove godine konkurencija je veća nego prethodnih, a za 20 mesta boriće se, pored srpskih igrača iz Švedske i po jedan igrač iz Češke i Slovačke i naravno igrači iz domaćih klubova.\nI u subotu i u nedelju ekipe će imati trening u prepodnevnim časovima, a utakmice su zakazane za 15:45 u subotu, odnosno u 15:00 u nedelju.


Francuski ambasador vraća se u Rim – BDC TV\nFrancuski ambasador vraća se u Rim\n15/02/2019 BDCTV Desk\nAmbasador Francuske u Italiji, opozvan poslije serije kritika koje su italijanski političari izrekli na račun Francuske, vratiće se danas u Rim, saopšteno je iz Ministarstva za evropske poslove u Parizu.\nPariz je povukao svog amabasadora iz Rima 7. februara, što se desilo prvi put od Drugog svjetskog rata.\n“On se vraća u Rim danas”, rekla je radiju RTL ministrica za evropska pitanja Natali Loazo (Nathalie Loiseau).\nIz Vlade je ranije saopšteno da je opoziv bio izazvan “neosnovanim napadima” zamjenika italijanskog premijera Luiđija di Maja (Luigi Di Maio) i Matea Salvinija (Matteo Salvini), koji su trajali mjesecima, a naročito sastankom Di Maja sa demonstrantima francuskog pokreta “žuti prsluci”.\nZapočeta primopredaja arhivske građe Vlade Brčko distrikta\nPrijevremeni izbori u Španiji zakazani za 28. april\nNa licu mjesta se tokom ovog incidenta nalazio veliki broj sigurnosnih službi i vatrogasaca Francuska policija...\nRoditelji u taksiju zaboravili tek rođenu bebu za koju taksista nije ni znao\nU Njemačkoj je zabilježen nesvakidašnji slučaj kada su roditelji tek rođene bebe zaboravili novorođenče u taksiju...


Pripremno ročište protiv Davora Dragičevića, po tužbi za klevetu, prekinuto je pred Osnovnim sudom u Banjoj Luci i biće nastavljeno 24. februara.\nOca ubijenog Davida Dragičevića tužili su, prije više od dvije godine, ministar unutarnjih poslova Republike Srpske Dragan Lukač, bivši direktor policije Darko Ćulum i nekadašnji načelnik uprave MUP-a za organizirani kriminal Darko Ilić.\nDavor Dragičević, koji se nalazi u Austriji, za BHRT je rekao kako je riječ o zamjeni teza i da treba suditi trojici tužitelja u ovom slučaju.\n“Interesuje me samo pravda za moje dijete”, poručio je Davor Dragičević nakon početka još jednog sudskog postupka protiv njega.\nPodsjeća da je podnio prijave protiv trojice tužilaca u ovom postupku i ne odustaje od\nkvalifikacija koje mu se stavljaju na teret u ovoj tužbi. Lukač, Ilić i Ćulum u ovom postupku traže da im Dragičević isplati po osam hiljada maraka.\n“Mogu samo da kažem da je to zamjena teza i čekam da počne suđenje njima. I ovom prilikom ih optužujem da su ubice mog sina Davida Dragičevića i očekujem da predmet pređe u Tužilaštvo BiH i njima će se suditi vrlo brzo za udruženi zločinački poduhvat i za organizovani kriminal”, kazao je Dragičević.\nDragan Lukač, Darko Ćulum i Darko ilić u tužbi navode da su zbog izjava Davora Dragičevića „trpili i i dalje trpe duševne bolove, narušeni su čast i ugled njih i njihovih porodica, te su izloženi konstantnim neprijatnostima i neosnovanim prozivkama“. Punomoćenik Davora Dragičevića predložio je niz dokaza i svjedoka koji, kako kaže, upućuju na to da postoji pozadina ubistva u koju su umiješane institucije.\nTags\t#Darko Ćulum\t#Davor Dragičević\t#Dragan Lukač\nSlučaj "Memić" pred Vrhovnim sudom FBiH


Albanija: Vlada podstiče privredu sa 100 miliona leka državnih garancija\nBy Albanian Newsroom / Објављено на: June 9, 2020\nPremaizijavama albanskog premijera Edija Rame, Vlada je obezbedila 100 miliona lekova državne pomoći za preduzeća iz oblasti mode, turističke i proizvodne kompanije.\nTokom televizijskog intervjua, Rama je rekao da je Vlada pomogla ne samo zaposlenima, već i preduzećima da plaćaju zaposlene tokom pandemije, naglašavajući da će „2021 biti godina ekonomskog prosperiteta“.\n„Što se tiče modnih kompanija, svi zaposleni čija su radna mesta pretrpila štetu dobili su subvenciju od 40 hiljada leva. Dali smo i turističkoj industriji, i proizvodnim kompanijama državnu garanciju u iznosu od 100 miliona leka, gde će svi u ovim sektorima imati priliku da primaju novac od banaka kao obrtna sredstva. Razlog za to je da im se dadne prilika da ostanu u poslu i zadrže specijalizovano osoblje. Neizbežno je da će postojati manjina koja neće biti uključena u ovaj projekat Vlade“, naglasio je Rama.\n“Srećom, oni koji izgube posao bit će u rukama ove Vlade i nikoga nećemo ostaviti na samog”, rekao je.\n„Sve do kraja četveromesečnog perioda, koji se zatvara u septembru, odnosno krajem avgusta, početkom septembra, mi ćemo biti u fazi otpora. Od septembra do novembra pripremićemo novi budžet, a zatim ćemo dati novi podsticaj za narednu godinu i uraditi bolje nego pre COVID, kako u pogledu nezaposlenosti tako i u drugim aspektima“, rekao je albanski premijer Rama./ibna


Počinje Comtrade EDIT - besplatna letnja IT škola za studente\nPreko 100 polaznika biće podeljeno na timove sastavljene od pojedinaca različitih obrazovnih profila i imaće priliku da svoja znanja primene na kreativno rešavanje problema iz oblasti Internet of things (IoT). Centralna tema ovogodišnjeg EDIT-a u Srbiji je „User Experience In IoT World“, a studenti će moći da se upoznaju sa tehnologijama kao što su UX/UI, NodeRed, Cloud, MongoDB, Linux, Raspberry PI, Sensors i Actuators.\nLetnja edukacija traje od 17. do 28. jula\nPolaznici će takođe raditi na Data acquisition i Data presentation platformama i na taj način imaće priliku da nauče kako da postojeće IoT tehnologije koriste za kreiranje rešenja koja unapređuju zadovoljstvo krajnjih korisnika. U tu svrhu koristiće agilnu metodologiju – SCRUM. Pored toga, studenti će takođe izrađivati i projektnu dokumentaciju, a uz to će se upoznati i sa celokupnim procesom razvoja softverskog rešenja.\nPomenuta letnja edukacija održaće se na šest lokacija i to u Srbiji (Beograd i Kragujevac), Bosna i Hercegovina (Sarajevo i Banja Luka) i Sloveniji (Ljubljana i Maribor), a trajaće od 17. do 28. jula. Od 500 prijavljenih, najboljih 100 kandidata imaće priliku da tokom dve dopunske nedelje upotpune svoja akademska znanja iskustvom rada u velikoj IT kompaniji. Zainteresovani više detalja mogu pronaći na zvaničnom sajtu pomenute škole.


Diskriminisane, a nevidljive - Zdravlje Vodič | Vaš vodič kroz zdravstveni sistem Srbije\nGenetičar Miodrag Stojković: Bolesti ne moraju da se prenose kroz generacije\nOsobe sa invaliditetom, a pre svega žene, gotovo su nevidljiva kategorija u našem društvu. Čak i institucije koje se bave rodnom ravnopravnošću se veoma retko ili nikada ne bave problemima ove ranjive grupacije. Takođe, udruženja osoba sa invaliditetom ne stavljaju žene u fokus u dovoljnoj meri, upozorava za “Zdravlje Vodič” poverenica za zaštitu ravnopravnosti Brankica Janković.\nIako je invaliditet naveden kao osnov za svaku četvrtu pritužbu koja stigne na adresu Poverenika za zaštitu ravnopravnosti, žene sa invaliditetom koje žele da se ostvare kao majke nikada se nisu obratile ovoj ustanovi. To ne znači da one nemaju problema, već upravo suprotno.\nJankovićeva naglašava da je, zbog stereotipa kojima smo skloni, ugrožavanje prava na lični integritet i porodični život žena sa invaliditetom postalo gotovo uobičajena praksa. Žene i deca sa invaliditetom neretko su žrtve višestruke diskriminacije, naglašava Jankovićeva, koja je pozvala sve žene koje smatraju da su diskriminisane da im se obrate.\nIstraživanje koje je sproveo Pokrajinski zaštitnik građana pokazalo je da jedan od osnovnih problema žena sa invaliditetom nedovoljna pristupačnost ustanova zdravstvene zaštite, čime je ugroženo njihovo pravo na privatnost jer moraju doći sa pratiocem koji stiče uvid u njihove privatne podatke. Pored toga, žene sa senzornim invaliditetom, odnosno gluve i nagluve, nailaze na komunikacijske barijere. Zbog nepoznavanja znakovnog jezika i nepostojanja prevodioca u ustanovi, medicinsko osoblje se ne obraća ženi sa invaliditetom, već njenom pratiocu. Kada su u pitanju ginekološki pregledi ne postoji dovoljan broj prilagođenih ginekoloških stolova, ističe Jankovićeva i dodaje da su deca i žene sa invaliditetom nevidljivi i u javnom životu.\nUpozorava da se oni sreću sa preprekama u obrazovanju, zdravstvenoj i socijalnoj zaštiti i često su žrtve nasilja. Naša sagovornica naglašava da je obaveza države da pruži dodatnu podršku porodicama čiji je jedan član osoba sa invaliditetom. Podseća da je porodica stub društva i da je uloga porodice u životu osoba sa invaliditetom još značajnija.\nSvedoci smo da je obrazovanje dece sa invaliditetom često u direktnoj vezi sa upornošću roditelja da njihovo dete to pravo ostvari. Na kraju obrazovanje njihove dece bude stvar lične žrtve, a ne posledica toga što je društvo prepoznalo na koji način mora da izađe u susret osobi sa invaliditetom. Slično je i sa ostalim segmentima života uključujući tu i pravo na reproduktivno zdravlje. Osoba sa invaliditetom prvu percepciju sebe i svog invaliditeta stiče u porodici i taj model kasnije nosi kroz život, naglašava poverenica.\nNeophodna je, kako kaže, edukacija društva, pa čak i lekara, o osetljivosti i potrebama osoba sa invaliditetom, kao i ljudskim pravima uopšte.\nNa svima nama, kako kaže, je da osobe sa invaliditetom prihvatimo kao ljude koji imaju apsolutno iste potrebe kao i mi, samo su drugačiji načini na koje ih zadovoljavaju. Podseća da je Srbija ratifikovala Konvenciju o pravima osoba sa invaliditetom i da je postignut izvestan napredak u implementaciji propisanih odredaba.\nIpak, pred državom je još mnogo posla i neophodno je:\nŠto pre usvojiti novu strategiju unapređenja položaja OSI jer je važenje stare isteklo 2016. godine, kao i akcioni plan koji će predvideti mere i aktivnosti koje će omogućiti osobama sa invaliditetom da u potpunosti uživaju sva prava pa i ona koja se odnose na reproduktivno zdravlje\nIzmeniti i dopuniti zakone koji se tiču ostvarivanja prava osoba sa invaliditetom, među kojima je i Zakon o finansijskoj podršci porodici sa decom\nIzmeniti propise o poslovnoj sposobnosti\nObezbediti razvoj servisa podrške u lokalnim zajednicama\nJačati kapacitete u oblasti inkluzivnog obrazovanja na svim nivoima i sprovesti započeti proces deinstitucionalizacije do kraja\nNejednak položaj na tržištu rada\nU pritužbama koje stižu na adresu Poverenika osobe sa invaliditetom uglavnom ističu da im je uskraćeno pravo na pružanje usluga ili korišćenje javnih površina pod jednakim uslovima. Navode i da se zbog invaliditeta nalaze u nejednakom položaju na tržištu rada i prilikom zapošljavanja.\n*Ovaj tekst deo je projekta Majčinstvo i invaliditet “Dajmo i njima šansu” koji sufinansira Ministarstvo kulture i informisanja. Izneti stavovi ne izražavaju nužno stavove ministarstva


Visoki predstavnik NEPOŽELJAN i ne treba da bude u BiH – Srbija NASA Zemlja\nVisoki predstavnik NEPOŽELJAN i ne treba da bude u BiH\nby admin July 20, 2021, 9:36 am 513 Views\nSrpski član i predsedavajući Prdsedništva BiH Milorad Dodik izjavio je da će zvaničnici Republike Srpske na sutrašnjem sastanku upoznati rukovodstvo Srbije na koji način se pokušavaju ignorisati lokalni faktori, ali i međunarodno pravo kada je reč o spornom imenovanju visokog predstavnika u BiH.\nDodik je istakao da je visoki predstavnik nepoželjan i da ne treba da bude u BiH, te da nema ni međunarodnog konsenzusa o njegovom imenovanju, prenosi Srpskainfo.\n– Pokušaj nametanja visokog predstavika će se završiti na način da će BiH izgubiti kredibilitet – smatra Dodik.\nOn je napomenuo da je razgovarao i sa predstavnicima pojedinih zemalja koje čine Savet za sprovođenje mira koji su, kako kaže, uvereni da rade ispravno.\n– To što rade je blefiranje. Ne mogu činiti ono što je rađeno pre deset ili 15 godina. Jedini način da bude imenovan visoki predstavnik jesu konsultacije i konsenzus strana potpisnika Aneksa 10 Dejtonskog mirovnog sporazuma i rezolucija Saveta bezbednosti UN – rekao je Dodik.\nOn je naveo da će Republika Srpska poslati pismo svim relevatnim institucijama.\n– Ne treba niko da nas pita kako ćemo postupiti ukoliko bude ignorisanja. Razgovaraćemo sa njim (visokim predstavnikom) da bi mu sve ovo rekli, ali sa nama neće imati saradnju – rekao je Dodik.\nby admin July 27, 2021, 2:28 pm\nby admin July 27, 2021, 12:56 pm\nby admin July 27, 2021, 12:29 pm\nGraditi odnose sa Bošnjacima, ne ostavljamo Republiku Srpsku bez podrške\nby admin July 27, 2021, 11:24 am


Datum kreiranja: 22 januar 2019\nObaveštavamo javnost da je istaknuti borac za radnička prava, dugogodišnji sindikalni aktivista i bivši predsednik Saveza samostalnih sindikata Grada Novog Sada i opština, Drago Đokić, preminuo u 67. godini.\nKomemoracija će se održati u sredu, 23.01.2019. u 10.00 časova u Velikoj sali Radničkog doma "Svetozar Marković", Bulevar Mihajla Pupina 24, Novi Sad.\nSahrana će se obaviti istog dana u Rumenci u 12.00 časova.\nU ponedeljak 21. januara 2019. godine sa početkom u 11:00 časova, u Plenum sali Radničkog doma „Svetozar Marković“ održan je Okrugli sto „Nove mogućnosti za dostojanstven rad mladih ”. Učešće na Okruglom stolu su uzeli predstavnici vlasti, Unije Poslodavaca Srbije, Veća Saveza samostalnih sindikata Srbije, Nacionalne službe za zapošljavanje u Novom Sadu kao i Kancelarije za mlade Novog Sada, ali i ostali predstavnici partnera u projektu.\nDiskusija je bila posvećena aktuelnom statusu i položaju mladih, aktivnim merama zapošljavanja, problemu uključenosti mladih na tržište rada i inovativnim pristupima zapošljavanja mladih. U okviru Okruglog stola predstavljena je pozitivna praksa iz Danske ali i detalji potpisanog Sporazuma socijalnih partnera o boljim uslovima za zapošljavanje i dostojanstvenom radu mladih. Nakon toga, kroz diskusiju su približeni stavovi prisutnih o ciljevima kojima treba stremiti i na taj način su napravljeni novi koraci ka unapređenjuuslova za rad i život pre svega mladih.\nDana 15. januara ove godine u Beogradu je, u organizaciji Ministarstva za rad, zapošljavanje, boračka i socijalna pitanja R Srbije održana javna debata o trećem Nacrtu Akcionog plana za poglavlje 19 - Socijalna politika i zapošljavanje, uz prisustvo predstavnika organizacija civilnog društva i sindikata.\nU uvodnom delu Nenad Nerić, predsednik Pregovaračke grupe za poglavlje 19 i državni sekretar u Ministarstvu rada je naglasio da je treći Nacrt Akcionog plana, Ministarstvo dobilo od Evropske komisije pre desetak dana. Tanja Miščević, šefica pregovaračkog tima R Srbije je naglasila da je cilj javne debate da komentari koji budu izneti od strane predstavnika organizacija civilnog društva i sindikata na treći Nacrt Akcionog plana budu ugrađeni u sam Nacrt AP, nakon čega bi se, do kraja januara 2019.g. održao još jedan sastanak radne grupe NKEU br 17, koja prati pregovaračka poglavlja 2 i 19. Predviđeno je da se tokom februara meseca usvoji pregovaračka pozicija od strane Vlade R Srbije, a nakon toga da se sam treći Nacrt Akcionog plana za poglavlje 19 sa ugrađenim komentarima uputi Evropskoj komisiji. Za očekivati je da do kraja godine bude otvoreno poglavlje 19 u procesu pristupanja Srbije Evropskoj uniji.\nOpširnije: Održana javna debata o trećem Nacrtu Akcionog plana za poglavlje 19 - Socijalna politika i...\nNataša Mijalković iz RZS rekla je za "Politiku" da se svake godine izračunava takozvani "prag siromaštva", a ovogodišnja računica pokazuje da su u najvećem riziku od materijalne bede osobe koje žive same i čija su mesečna primanja ispod 15.600 dinara.\nU riziku od siromaštva su domaćinstva sa dvoje odraslih i jednim detetom starosti do 14 godina, čija su mesečna primanja ispod 28.080 dinara, kao i četvoročlane porodice sa dvoje dece mlađe od 14 godina, koje mesečno zarađuju do 32.760 dinara, rekla je Mijalković.\nIzvor: Fonet, politika, 021\nUsvojene odluke na 4. kongresu Međunarodne konfederacije sindikata\nOdržan okrugli sto - Demografska kretanja, migracije i uticaj na tržište rada


"OGROMNI EKONOMSKI BENEFITI": Projekti Srpske i Srbije vrijedni 1,7 milijardi maraka - Vijesti365\nHome›Biznis›“OGROMNI EKONOMSKI BENEFITI”: Projekti Srpske i Srbije vrijedni 1,7 milijardi maraka\n“Ekonomski benefiti će biti ogromni. Radi se o velikim infrastrukturnim, ali i energetskim projektima, koji sa sobom povlače mnogo toga. Tom prilikom će biti angažovan značajan broj domaćih građevinskih preduzeća i izvođača radova, a sve to će se onda pozitivno prenijeti i na povećanje poreza i prihoda u budžetima”, istakao je Grabovac za “Glas Srpske”.\n“On nikog ne ugrožava i samo može da poboljša odnose i Srbije i Srpske i cijelog regiona”, poručio je Ćurić, dodajući da bi on u prometnom smislu trebalo da bude alternativa aerodromima u Dubrovniku i Tivtu.\nNedavno je u Banjaluci potpisan i sporazum o saradnji javnih preduzeća “Srbijagas” i “Gas-res” o izgradnji magistralnog gasovoda kroz Republiku Srpsku. Srbija se ovom prilikom obavezala da će logistički i stručno pomoći ovaj projekat, ali i izgraditi krak gasovoda do granice sa BiH, za šta planira da izdvoji više od 90 miliona maraka. Srpska će, sa druge strane, u ovaj projekat uložiti 250 miliona maraka.


Nadogradnja na Windows 8 Pro koštaće samo 39.99 dolara — Online Tržište\nObjavio(la) admin u kategoriji Generalno, Microsoft na dan 3. Jula 2012. / ostavite komentar\nMicrosoft pokazuje veliku želju da privuće što veći broj korisnika na svoj novi operativni sistem Windows 8. S tim u vezi, kompanija će učiniti veoma pristupačnim prelazak sa trenutne instalacije Windows operativnog sistema na najnoviju verziju. Bez obzira da li vam je instaliran Windows 7, Vista ili XP, moći ćete ga nadgradite na Windows 8 Pro za samo 39.99 dolara. Takođe, nakon što nadogradite operativni sistem, ako želite moći ćete besplatno dodati i Windows Media Center putem opcije "Add features".\nPored toga što je jeftina, nadogradnja je prilično jednostavna tako da će je većina korisnika moći uraditi sama, bez traženja pomoći. Nakon što preuzmete Windows 8 Upgrade Assistant, bićete vođeni korak po korak od kupovine do instalacije, uz obaveštavanja o nekompatibilnosti aplikacije ili uređaja, funkcijama koje donosi Windows 8, šta ćete moći da zadrži od datoteka sa starog operativnog sistema, i tako dalje.\nCena nadogradnje od 39.99 dolara je zaista jeftina, za referencu, nadogradnja Windows Vista operativnog sistema na Windows 7 Home Premium koštala je 120 dolara a na Windows 7 Ultimate 220 dolara.\nTakođe, vredi napomenuti da iako možete preuzeti ISO datoteku putem Windows 8 Upgrade Assistant i potom napravite sopstveni bootabe DVD ili USB drive, Microsoft će vam prodati backup DVD za 15 dolara plus troškovi dostave (shipping). Isto tako, Windows 8 Pro nadogradnje u obliku DVD paketa moći će se kupiti i u lokalnim prodavnicama po ceni od 69.99 dolara. Ove cene će prema navodima kompanije važiti na 131 tržištu do 31. januara 2013 godine, za sada je još uvek nepoznato koliko će se oni nakon tog datuma povećati.\nNema sumnje da Microsoft iako još nije zvanično lansirao novi Windows 8 želi da u što kraćem vremenskom roku privuće veliki broj korisnika.\nKompanija Microsoft ranije je objavila da svi oni koji kupe Windows 7 računar posle 2. juna 2012 godine da će moći da ga nadograde na Windows 8 Pro za samo 14.99 dolara. Nadogradnja sa operativnog sistema Windows 7 će biti praktično neprimetna, omogućiće korisnicima da sačuvaju datoteke, aplikacije i podešavanja sa svog operativnog sistema. Prema glasinama od prošle nedelje, nadogradnjom sa Windovs Vista moći ćete sačuvati samo datoteke, a korisnici koji budu radili nadogradnju sa Windovwa XP moći će zadržati i datoteke i aplikacije.\nTagovi: nadogradnja, operativni sistem, windows 8\nKorisnici će moći nadograditi i Windows 8 Release Preview za 40 dolara — Online Tržište kaže:\n9. Jula 2012. u 07:49\n[…] objavili da će kompanija Microsoft omogućiti najjeftiniju nadogradnju svog operativnog sistema. Nadogradnja na Windows 8 koštaće samo 39.99 dolara. Prema poslednjim informacija izgleda da će i Windows 8 Release Preview testeri dobiti istu […]\nSvi koji kupe Windows računara posle 2. juna mogu ga nadograditi na Windows 8 za samo 15 dolara — Online Tržište kaže:\n21. Avgusta 2012. u 10:57\n[…] sve one koji ne iskoriste ovu ponudu, puna cena nadogradnje na Windows 8 biće 39,99 dolara. Važno je naglasiti da i bez ove promotivne cene od 14,99 dolara, ova verzija operativnog sistema […]\nGoogle-ova nedavna nadogradnja algoritma Mayday utjece na ranking i zaradu


Inicijativa VTK/STK BiH: Poduzimanje hitnih mjera vezano za COVID-19, s ciljem pružanja podrške privredi – Vanjskotrgovinska komora BiH\nInicijativa VTK/STK BiH: Poduzimanje hitnih mjera vezano za COVID-19, s ciljem pružanja podrške privredi\nPrateći dosadašnja iskustva zemalja u okruženju koje su pogođene COVID-19 virusom, a koje se većim dijelom sastoje od:\nzdravstvene zaštite uposlenika,\nuspostavi sustava direktnog izvještavanja kontakt točaka ili kriznih stožera o problemima nastalih u njihovom poslovanju i na terenu,\nstabiliziranja lanaca snabdijevanja po modelu osiguravanja koridora za tranzit i transport roba vezanih za snabdijevanje repromaterijalima, kao i izvoz već naručenih roba,\nrad na adekvatnom marketinškom odnosu prema kupcima prema očekivanim zahtjevima potrošača (potrebe za određenim robama),\nnapose odnos bankarskog sektora prema privrednicima u Bosni i Hercegovini, u smislu suspendiranja rata kredita, produženja rokove otplate kredita, rokova plaćanja dugova, te izrade mjera pogodnijih kreditnih linija za privrednike pogođene ovom krizom.\nOdnos domaćeg institucionalnog financijskog sektora, kako bi se hitno donijele mjere za ublažavanje posljedica nastalih u poslovanju kompanija u vanjskotrgovinskom prometu, kao što su: odgođeno plaćanje kredita, poreza, doprinosa, PDV i akciza i slične mjere, uzimajuću u obzir efekat „VIŠE SILE“.\nSvjesni sveopće situacije smatramo da, kada je u pitanju privreda u BiH ima sve elemente krize, te zahtijeva krizno upravljanje i krizno komuniciranje, a o čemu konačnu odluku možete donijeti u što kraćem roku, naravno vodeći računa da su u ovoj komunikaciji nužno potrebna angažiranja eksperata iz oblasti privrede, kao i poduzimanje adekvatnih ili pobrojanih mjera.\nUzimajući u obzir ozbiljnost situacije u BiH i na globalnom nivou, kao medicinsko-zdravstveni problem s enormnim posljedicama na privredu, financijsku stabilnost i održivost institucija u BiH, kao i neizvjesnost trajanja istih, molimo Vas da ovaj dopis primite kao apel svih privrednika u Bosni i Hercegovini.\nVanjskotrgovinska/Spoljnotrgovinska komora BiH sa svim svojim raspoloživim kapacitetima, informacijskim, stručnim i drugim stoji na raspolaganju privrednicima i institucijama vlasti u BiH.\nInicijativa je upućena na adrese:


Problemi preduzetnika predstavljeni na prvoj sednici Saveta\nTanjug 28. aprila 2022. 12:37\nBEOGRAD – Aktuelni problemi i pitanja značajna za poslovanje preduzetnika pokrenuti su u okviru prve sednice Saveta za preduzetništvo Privredne komore Srbije održanoj danas u Beogradu.\nNa sednici, kojoj je prisustvovalo devet predstavnika preduzetnika iz cele Srbije, bilo je reči i o organizovanju Info dana vezanog za iniformisanje preduzetnika i javnosti o značaju Zakona o socijalnom preduzetništvu.\nDirektor sektora za preduzetništvo PKS-a Branislava Simanić podsetila je da je početkom marta ove godine formiran Parlament preduzetnika Privredne komore Srbije, kao najviši organ odlučivanja kada je u pitanju srpsko preduzetništvo.\nU okviru Parlamenta formiran i Savet za preduzetništvo kao manji operativni organ.\n„Na sednici je planirano da se razmatraju aktuelne teme u poslovanju naših preduzetnika, a svakako će biti reči o organizovanju Info dana, vezanog za informisanje preduzetnika i javnosti značaju Zakona o socijalnom preduzetništvu, čija primena kreće na jesen“, kazala je Simanić.\nIstakla je da je zakon usvejen početkom februara ove godine, kao i da je u skladu sa tim, u okviru PKS i Sektora za preduzetništvo, formirana i SEKCIJA za Socijalno preduzetništvo PKS-a.\nPresednik Udruženja preduzetnika iz Zrenjanina i predsednik Parlamenta preduzetnika PKS-a Miroslav Đurić rekao je da će se zalagati da se u okviru Saveta pokrenu svi problemi sa kojima se suočavaju preduzetnici u Srbiji.\n„Kroz naš rad biće obuhvačhene sve one teme i aktuelna problematika kada su u pitanju rad, način rada i poslovanja preduzetnika, kako samih radnji, tako i opštih udruženja preduzetnika na teritoriji Srbije“, naveo je Đurić.\nGrčki ministar turizma: 1. juna ukidamo maske, letos…\nPoziv proizvođacima hleba za kupovinu brasna iz Robnih reze\nBIS: Drugi avion Abramoviča verovatno krši izvoznu kontrolu\nAustrijska energetska grupa OMV plaćaće ruski gas preko…


Čak pet priznanja na UEPS-u za kampanje Filharmonije | Beogradska filharmonija\nUdruženje za tržišne komunikacije Srbije nagradilo je kampanje Beogradske filharmonije sa čak pet priznanja na godišnjoj dodeli nagrada povodom dana UEPS-a. Kampanja „Beogradska filharmonija – Muzika svuda“ u saradnji sa agencijom McCann Beograd, nagrađena je sa tri priznanja, a „Filharmonijska onlajn sezona“ dobila je dve nagrade.\nOba projekta koja je Beogradska filharmonija sprovodila u različitim periodima godine obeležene pandemijom, našla su se u konkurenciji. U kategorijama Kultura i edukacija i Covid Creative Community, „Beogradska filharmonija – Muzika svuda“ nagrađena je zlatnim, a „Filharmonijska onlajn sezona“ srebrnim priznanjima. Takođe, u kategoriji Društveno odgovornih kampanja „Beogradska filharmonija – Muzika svuda“ nagrađena je srebrom.\nPretvarajući krizne situacije u prilike, Beogradska filharmonija je uspela da pronađe put do publike čak i kada su koncertne aktivnosti onemogućene ili se održavaju u znatno smanjenom obimu. Tako je „Filharmonijsku onlajn sezonu“ Društvo Srbije za odnose s javnošću već nagradilo za najbolju digitalnu komunikaciju. Pored priznanja na UEPS-u za „Muziku svuda“, najveći uspeh ove akcije je što se do sada čulo preko 50 000 sati muzike Beogradske filharmonije van koncertne dvorane, na 388 lokacija, i to u 103 mesta širom Srbije.


Ambasador SAD: Divim se Vučiću i Brnabićevoj, razočaran sam opozicijim koja bojkotuje izbore - Novinar.rs\n“Želimo da Srbija bude prosperitetna, stabilna zemlja, u kojoj ljudi imaju pravo da se iskažu, govore slobodno, započinju poslove i rade zajedno”, naglasio je Godfri.\nPriznaje, međutim, da je “još u fazi učenja i da ima dosta stvari koje bi trebalo da nauči”.\n“Ali, moje kolege su me upozorile da postoje značajni izazovi, posebno u prostoru medija. Važno je da u periodu pred naredne izbore svi ljudi budu u mogućnosti da čuju sva mišljenja”, poručio je Godfri.\n“Po mom mišljenju, šteta je izgubiti sve ovo vreme. Nadamo se da će se brže napredovati”, rekao je Godfri.\nKako je podsetio, “predsednik Tramp je jasno naglasio da želi da ovo bude prioritet za SAD i zbog toga je imenovao ambasadora Ričarda Grenela za svog specijalnog izaslanika, a takođe imamo specijalnog izaslanika za ostatak Balkana Metju Palmera”.\n“Mnogo je političke energije koju SAD ulažu po ovom pitanju. Želimo da vidimo da ljudi u regionu razumeju i vide da kroz njihov ekonomski interes ovaj problem može biti rešen”, izjavio je Godfri.\n“Mogu vam reći da se divim pristupu koji predsednik Vučić i premijerka Brnabić preduzimaju. Oni poštuju odnose Srbije i Crne Gore, prepoznaju da je ovo napeto vreme i da su odnosi mnogo važniji, nego nekoliko političkih pitanja”, istakao je Godfri.\nFoto: Twitter, Screenshot, SZS\nKako je objasnio, “način na koji mi vidimo ovaj novi zakon je da niko nema nameru da utiče na pravo ljudi da veruju onako kako žele da veruju i da niko ne želi da oduzima ničiju imovinu od bilo koga”.\n“Hajde da budemo obazrivi, da imamo svoje mišljenje, a ne da drugi ljudi formiraju mišljenje za nas. Ovo je važan odnos i mislim da će nastaviti da se razvija”, rekao je Godfri.\n“Naša pozicija nije promenjena, tu smo jasni. Razočarani smo odlukom opozicionih partija da bojkotuju izbore. Mislimo da je važno da ljudi u Srbiji budu u mogućnosti da samostalno donose odluke”, naglasio je Godfri.\nKako je predočio, oduzeti ljudima pravo da “samostalno donose odluke ne doprinosi demokratskom razvoju Srbije”.\nGodrfi “priznaje i misli da se svi slažemo da su neke odluke koje je opozicija donela prisutne i značajne”.\n“Studije koje smo videli, sugerišu da vlast ima značajnu prednost u tome da njeno mišljenje bude vidljivo. Ali se nadamo i radimo na tome da pokušamo da poboljšamo situaciju u toj oblasti”, dodao je Godfri.\nPosted in VAŠ STAVTagged #BOJKOT IZBORA #ENTONI GODFRI #OPOZICIJA\nsub jan 25 , 2020


Ekonomia online, RKP\nValjmir Eljezi (Foto EO)\nPortparol kosovske Centralne izborne komisije, Valjmir Eljezi pojasnio je kakve će se mere poštovati tokom izbornog dana - 17. oktobra, kada su na Kosovu planirani lokalni izbori.\n"Centralna izborna komisija neće zahtevati od birača da dokažu da su vakcinisani ili da su negativni na Covid-19. CIK od birača traži sprovođenje mera koje su već poznate. Ove mere, koje su preporuke i saveti zdravstvenih ustanova, odobrio je CIK u uputstvu o merama koje će glasači i izborno osoblje sprovesti na dan izbora," kazao je i dodao:\n"Prema uputstvima CIK-a, birači moraju da održavaju fizičku udaljenost od dva metara, dok stoje na ulazu u birački centar ili biračko mesto. Birači takođe moraju nositi zaštitnu masku u svakom trenutku, osim kada ih identifikuje član biračkog odbora."\nNa biračkom mestu biće postavljeni i dezinfekciona sredstva koja će služiti biračima da dezinfikuju ruke na ulazu i izlazu sa biračkog mesta, rekao je Eljezi.\nZa razliku od birača, biračko osoblje koje će biti angažovano i posmatrači političkih subjekata će morati da dostave dokaze da su vakcinisani jednom od doza vakcine ili da su negativni na kovid-19.\n"Centralna izborna komisija uputila je posebno pismo političkim subjektima koji su dobili potvrdu za učešće na lokalnim izborima 2021. U ovom pismu smo zatražili od političkih subjekata da ohrabre sve svoje kandidate, bilo kao izborno osoblje ili kao posmatrače, da poštuju ove mere. Od članova biračkih odbora i posmatrača tražiće se dokaz da su primili barem jednu dozu vakcine ili da imaju sa sobom bilo koji od testova na kovid-19", rekao je Eljezi.\nČlanovi biračkih odbora i posmatrači moraće da imaju najmanje jedan od sledećih dokumenata: potvrdu o vakcinaciji ili da su primilu jednu dozu vakcine protiv kovid-19; negativan pi-si-ar (PCR) test za kovid-19 ne stariji od 72 sata; dokaz da je osoba prebolela kovid-19, brzi negativni test na antigen ne stariji od 48 sati...


Erste banka - prva u Srbiji sa razvijenim programom socijalnog bankarstva - Biznis i Finansije\nHome\tVestiEkonomija\tErste banka – prva u Srbiji sa razvijenim programom socijalnog bankarstva\nErste banka – prva u Srbiji sa razvijenim programom socijalnog bankarstva\nby bifadmin 18. jula 2018.\n“Erste Banka je u 2017. kroz kreditiranje i mentorski rad podržala poslovanje 45 početnika u biznisu i socijalnih preduzeća, dok je kroz program „Superste“ uložila 7,2 miliona dinara i više od 500 sati mentorskog rada u projekte mladih u oblasti kulture, umetnosti i obrazovanja”, stoji u njenom desetom izveštaju o društvenoj odgovornosti „Banka – to su ljudi!“.\nKao pionir socijalnog bankarstva u Srbiji, Banka je, u okviru programa „Korak po korak“, tokom 2017. podržala više od 850 startap preduzetnika iz 114 mesta širom Srbije i obučila ih kako da poslovanje postave na zdrave osnove.\nOdgovorno ponašanje i poslovanje kreće „iz kuće“. Ne može se govoriti o odgovornosti ka klijentima i zajednici ako pre toga posebna pažnja nije usmerena na zaposlene. Kako je biti deo Banke, svedoči deo izveštaja posvećen zaposlenima, u kom se navodi da u banci žene trenutno čine 72 odsto svih zaposlenih, i zauzimaju 54 odsto rukovodećih pozicija. Nakon porodiljskog odsustva 100 odsto zaposlenih se vratilo na posao.\nErste Banka ima snažan sindikat sa kojim odlično sarađuje već 12 godina, što je rezultiralo i novim Kolektivnim ugovorom, kojim su zaposlenima zagarantovane beneficije iznad onih predviđenim Zakonom o radu. Zaposleni tako mogu povećati broj dana odmora u dogovoru sa rukovodiocima, a posebna pažnja posvećena je zaštiti zdravlja na radu. Solidarna novčana pomoć dodeljuje se radnicima u slučaju duže ili teže bolesti zaposlenog ili člana njegove uže porodice, ili usled teškog materijalnog stanja. Zaposleni dobijaju i jubilarne nagrade na osnovu godina rada, ali i povodom obeležavanja drugih bitnih događaja kod poslodavca. Svi su kolektivno osigurani od eventualnih nesrećnih slučajeva na poslu, kao i u vreme dolaska i odlaska sa posla. U razvoj zaposlenih kroz obuke koje su trajale više od 23.500 sati, 2017. je uloženo 53 miliona dinara.\nKrajem prošle nedelje ova grupacija dobila je priznanje „Najbolja banka Centralne i Istočne Evrope u oblasti društveno odgovornog poslovanja” od Euromoney-a.\nOd zvaničnog pokretanja programa socijalnog bankarstva 2016. godine, Erste Grupa je finansirala oko 2.000 novih preduzetnika i skoro 400 neprofitnih i socijalnih preduzetnika fokusiranih na ostvarivanje socijalnog uticaja. Zahvaljujući ovim naporima u oblasti socijalnog bankarstva, više od 4.000 radnih mesta je otvoreno širom regiona.\nKao banka sa snažnim fokusom na poslove sa stanovništvom sa 16 miliona klijenata širom sedam tržišta u CIE, Erste Grupa je podržala dugoročni razvoj i održivi rast regiona odobravanjem više od 60 milijardi evra kredita fizičkim licima, preduzetnicima, privredi i institucijama u javnom sektoru.\nU Srbiji, Erste Banka je i prošle godine dobila priznanja za svoje izveštavanje o društveno odgovornom poslovanju i promociju društvene odgovornosti – na godišnjoj konferenciji „CSR Forum“ treći put zaredom nagrađena je za doprinos razvoju nefinansijskog izveštavanja, a u decembru je dobila priznanje „Kompanija poslovnog stila“ za 2017, koje se dodeljuje svim onima koji promovišu inovativnost i društvenu odgovornost.\nUkidaju se carine u trgovini između EU i Japana\nOve godine ćemo kajsije, trešnje i drugo voće...\nCredit Suisse beleži velike gubitke u poslovanju zbog...\nJedinstven slučaj zloupotrebe dominantnog položaja na tržištu: Uklanjanje...\nAPR počinje sa pružanjem usluga boniteta sa podacima...\nPenzijski rezervni fond Republike Srpske ulaže u akcije...


djilas – Gerila\nGerila > djilas\nArhiva prema tagu: djilas\nNovinarka Safeta Biševac za N1: zbog ovakve opozicije Vučić će pobediti!\nPortal N1info prenosi gostovanje novinarke Safete Biševac u emisiji Novi dan televizije N1 u kome ona navodi da će Aleksandar Vučić, greškom opozicije koja nije jedinstvena, imati većinu na izborima koji su zakazani za 26. April ove godine. Novinarka Safeta...\nOn je istakao da su “postojali fantomski Beograđani”. “Ne znam rezultate izbora, ali sam siguran u ono o čemu smo pričali, da je volja za promenom vlasti velika. Da li će se desiti sada, pored ove krađe, ali će sigurno...


RTS :: UEFA odlučila: Italija-Srbija 3:0\nFudbal UEFA odlučila: Italija-Srbija 3:0\npetak, 29. okt 2010, 08:58 -> 17:05\nDisciplinska komisija UEFA, posle puna četiri sata rasprave, razrezala kazne. Utakmica Italija-Srbija biće registrovana službenim rezultatom 3:0. Uslovne kazne za Srbiju i Italiju - "orlovi" dve, "azuri" jednu utakmicu bez publike. Srbija najavila žalbu.\nČetiri puna sata trebalo je Disciplinskoj komisiji UEFA da donese odluku o skandalu u Đenovi. Prema očekivanjima, utakmica će biti registrovana službenim rezultatom 3:0, za Italiju, dok su obe selekcije kažnjene igranjem pred praznim tribinama.\nReprezentacija Srbije kažnjena je igranjem dve utakmice bez prisustva publike, s tim što je kazna za drugu utakmicu uslovna. Uslovnom kaznom igranja jedne utakmice bez prisustva publike kažnjena je i reprezentacija Italije.\nBez navijača protiv Severne Irske\n"Orlovi" će naredni meč kvalifikacija za Evropsko prvenstvo sa Severnom Irskom, u Beogradu, 25. marta 2011. godine, igrati pred praznim tribinama. Takođe, do kraja kvalifikacija, navijači Srbije neće imati pravo da kupuju ulaznice za mečeve koje nacionalni tim igra u inostranstvu.\nObe reprezentacije kažnjene su novčano. Srbija će u kasu UEFA morati da uplati 120.000, dok će cirkus u Đenovi Italijane koštati 100.000 evra.\nPredsednik Fudbalskog saveza Srbije Tomislav Karadžić najavio je da će se žaliti na takvu odluku disciplinske komisije. Rok za podnošenje žalbi ističe u ponedeljak.\n"Smatram da odluka nije dobra, posebno u domenu registracije utakmice službenim rezultatom 3:0 za Italiju, dok je ostali deo kazne donekle očekivan. Konačni stav daćemo po dobijanju detaljnog obrazloženja od strane UEFA", rekao je Karadžić.\nU ime Fudbalskog saveza Srbije, sastanku su prisustvovali potpredsednik Ivan Ćurković i generalni sekretar Zoran Laković, dok su u italijanskoj delegaciji bili generalni direktor Nacionalne fudbalske federacije Antonelo Valentini, predsednik Komisije za međunarodne odnose Serđi di Ćezare, komesar za bezbednost Roberto Nasući i advokati Mario Galavoti i Stefano la Porta.\nSastanak u Nionu trajao je više od četiri sata, a prvi je govorio sudija Kreg Tomson, koji je, suštinski, ponovio sve što je već napisao u izveštaju načinjenom posle utakmice 12. oktobra.\nPosle Tomsona, reč je uzeo delegat UEFA, koji je istakao sjajnu saradnju sa italijanskim savezom tokom te večeri, u Đenovi.\nPredstavnici italijanskog saveza naveli su da su uradili sve da se "izbegne novi Hejsel", ali da nisu dobili informacije od Srbije o najavljenoj opasnosti i masovnom dolasku ekstremnih navijača.\nPredstavnici Fudbalskog saveza Srbije ukazali su na velike propuste organizatora i rekli da je sa njihove strane sve urađeno po protokolu.\nĐenova, iz različitih uglova\nO incidentima u Đenovi, Italijani i Srbi imaju oprečno mišljenje. Italijani, već od prvog dana nakon nemira u Đenovi, odbijaju da preuzmu bilo kakvu odgovornost za incidente na meču protiv Srbije.\nIako čelnici Fudbalskog saveza Srbije tvrde da su uradili sve što je u njihovoj mogućnosti da upozore organizatora na dolazak ekstremnih navijača, Italijani tvrde da nisu dobili nikakvo zvanično obaveštenje\n"Srbija nije učinila ono što je bila njena odgovornost zbog čega je obezbeđivanje javnog reda na utakmici Srbija-Italija 12. oktobra bilo otežano", izjavio je tada podsekretar u Ministarstvu unutrašnjih poslova Italije Alfredo Mantovano.\nOdgovarajući na optužbe, Fudbalski savez Srbije je ocenio su Italijani "veoma nestrpljivi i nervozni", kao i da pokušavaju da pritiskom iznude registrovanje te utakmice službenim rezultatom 3:0.\nFSS je, takođe, "izuzetno neprijatno iznenađen činjenicom da je izveštaj disciplinskog inspektora UEFA dospeo u medije i samim tim utiče na regularnost započetog procesa".\nSrpska fudbalska organizacija je posebno začuđena time što se disciplinski inspektor UEFA oglasio izveštajem pre nego što je FS Srbije dostavio sopstvenu dokumentaciju.\n"Sistem funkcioniše ako svako sprovodi svoju ulogu do kraja, a, kako se ispostavilo, italijanskim vlastima nisu bile stavljene na raspolaganje informacije o srpskim navijačima", rekao je Mantovano predstavljajući odborima Senata izveštaj Vlade o događajima u Đenovi.\nOn je pozitivno ocenio ponašanje italijanske policije koja je "mudro procenila situaciju", dodavši da su tome "doprineli odgovornim ponašanjem i italijanski navijači".\nMeđutim, ne pojedinim snimcima vidi se da su i italijanski navijači bili "aktivni", jer su sa susedne tribine polivali vodom iz šmrka srpske navijače, i tako dodatno raspaljivali već uzavrelu atmosferu.\nTakođe, prema svedočenju ljudi koji su se našli na poprištu sukoba van stadiona, policija je bila nezainteresovana da rastera grupicu od stotinak domaćih navijača koji su provocirali i gađali goste.\nNaravno, sve to ne daje ni trunku opravdanja za skandalozno ponašanje srpskih izgrednika koji su se, i van stadiona, sukobljavali sa italijanskom policijom, još nekoliko sati po završetku meča.\nŠef policije Antonio Manganeli je obavestio odbore da je "loša kontrola" bila razlog prisustva velikog broja nasilnih navijača sa bakljama i sličnim opasnim predmetima na stadionu u Đenovi.\n"Ali, to se desilo jer Srbija nije Italiji dostavila odgovarajuće informacije o navijačima na vreme", rekao je Manganeli.\nManganeli je podsetio da su Srbija i Italija pristupile mreži Fudbal informejšn point(Football information point), u kojoj svaka zemlja ima obavezu da ispuni formular povodom međunarodnih fudbalskih utakmica.\n"Radi se o formularu u kojem ima svih informacija o navijačima koji će krenuti iz gostujuće zemlje, kojim sredstvima, i slično. Srpska stranica je i dalje prazna, nisu nam bile obezbeđene te informacije", rekao je on.\nManganeli je objasnio da je Srbija uputila dva telegrama - u prvom, 8. oktobra, bilo je navedeno gde će boraviti reprezentacija i broj telefona zvaničnika zaduženog za bezbednost Aleksandra Boškovića, dok je u drugom, poslatom 10. oktobra, pisalo da sto navijača kreće u Đenovu, podeljeni u dve grupe, autobusima i minibusima.\n"Sutradan, 11. oktobra su nam poslali obaveštenje da je FSS prodao 1.200 karata. Tada smo kontaktirali službenika zaduženog za bezbednost srpske reprezentacije koji nam je rekao da nema druge informacije. On nam je posle rekao i da ne dolazi dva, već devet autobusa, dok ih je zapravo bilo 18, a stigli su nekoliko dana pre utakmice", rekao je šef policije.\nZbog toga, kako je objasnio, nije sprovedena odgovarajuća kontrola. Ponovio je da izbor stadiona nije bio odgovarajući, zbog mesta na kojem se nalazi jer je mala mogućnost kontrole navijača. Zato je 2.000 nasilnih navijača "koji su želeli da unište grad" pušteno na tribine bez odgovarajuće kontrole.\n"Smatrali smo da je manje zlo da ih držimo na mestu koje omogućava policiji da ih okruži na izlasku, što je još opasnije nego ulazak", rekao je.\n"Postojao je i pokušaj napada na srpsku delegaciju koju smo čuvali, a takođe i na srpsku reprezentaciju, koju smo vratili u zemlju bezbedno. To su bili veoma nasilni i ozbiljni pokušaji napada, koje je policija sprečila", dodao je on.\nPodsetivši koliko je navijača uhašeno i proterano, Manganeli je ocenio da je policija obavila odličan posao.\n(ponedeljak, 01. nov 2010, 08:31) - anonymous [neregistrovani]\nmislim da su trebali još više da nas kazne. poznato je da mi srbi volimo da smo uvek u centru pažnje na ovaj ili onaj način, da glumimo ludilo da se pravimo da smo mnogo bitni...to što su ti likovi uradili u đenovi jeste slika stvari srbije i nas kao društava... nismo ni zašta i ni za gde..\n(subota, 30. okt 2010, 15:41) - anonymous [neregistrovani]\nodgovor na diskvalifikacija\nvaš komentar je sramotan, isto kao šta je sramotna odluka UEFA-e. Ja živim u Hrvatskoj i znam šta su hrvatski navijači radili diljem Evrope i nikom ništa. U Livornu su tijelima napravili kukasti krst i nikom ništa, pogledajte Maltu, pogledajte nastupe u kojim igraju srpski igrači ili srpski klubovi u kojima se u pravilu poziva na ubojstva tih mladih ljudi koji sve to stojički trpe. Ovim ne želim pravdati barbarizam navijača u Đenoviali stav uefe je dvoaršinski, a tek talijanska policija,pa to su stvarno katastrofe od ljudi itd itd ... Pozdrav orlovima iz SPLITA.\n(subota, 30. okt 2010, 11:58) - anonymous [neregistrovani]\nVRCI SE RADOMIRE\nRADOMIRE VRCI SE NAZAD.KAKAV PIZON KAKVI BAKRACI,TEBO NIKO NIJE RAVAN BREEEEEE,I ZATO VRCI SE NAZAD AKO BOGA ZNAS...\n(subota, 30. okt 2010, 10:02) - anonymous [neregistrovani]\nZALBA NA ODLUKU UEFA\nZALBU ULOZITI SVETSKOM FUDBALSKOM SAVEZU /FIFA/NA ODLUKU UEFA! TRAZITI DA SE SRBIJI PRIZNA POBEDA I UKINE KAZNA ZATO STO ITALIJANI NISU OMOGUCILI NORMALNE USLOVE ZA IGRANJE UTAKMICE, JER JE TO BILA NJIHOVA DUZNOST I OBAVEZA- A NE SRBIJE KOJA JE SAMO BILA GOST NA FUDBALSKOM TERENU!\n(subota, 30. okt 2010, 07:05) - darko [neregistrovani]\nslazem se sa vecinom napisanog ali mislim da je sledeci scenario realniji:\n1. karadzic ostaje faraon\n2. FSS nas i dalje ubedjuje da smo svi zaostali a oni gospoda koja brane srpsku cast\n3. sve losije igre reprezentacije\n4. nikakve kazne za huligane\n5. neprekidna ubedjivanja politicara kako treba da se mirno borimo za nasa prava dok im neko trpa pare u dzepove o cemu mi opet KAO nista ne znamo\n6. kriminal cveta\n7. SVI MI SE SAMO JOS VISE NERVIRAMO\n8. postajemo slomljena nacija, slepa kod ociju i bez hrabrosti da se bori za pravdu i cast (u duzem periodu)\n(subota, 30. okt 2010, 05:29) - boki [neregistrovani]\nkao prvo...ovo nije nista...Ja sam bio na utakmici Vojvodina-Partizan 2-0(sad 2010) gde su letele baklje na teren i utakmica nije prekinuta...Brkic je zakon!!!!!\n(subota, 30. okt 2010, 05:24) - anonymous [neregistrovani]\n(subota, 30. okt 2010, 04:42) - anonymous [neregistrovani]\ncudan ovaj narod, srbi\nzar vi jos uvek ne shvatate sta se desava, ovo je isti taj poredak koji vas je zasipao uranijumom 1999 god,zele da vas potpuno uniste na svakom planu,treba se povuci iz tog prozapadnog takmicenja pod hitno.\n(subota, 30. okt 2010, 03:38) - anonymous [neregistrovani]\nDa se nagradi organizator utakmice sa 3:0 , koji je direkti krivac sto se utakmica nije odigrala...???!!!\nPa ovo nema ni u Africkom fudbalskom savezu...\n(subota, 30. okt 2010, 03:01) - anonymous [neregistrovani]\nA sta ako ovaj met(Lopta) udarite glavom\ndali je t Glavomet??


Astrologija i saveti za horoskopske znakove | Mesečni Horoskop\nAstrologija i saveti za horoskopske znakove\nAstro lekcije – Blizanci treba da uče o upornosti, a Device kako da se opuste… Šta su slabe strane horoskopskih znakova i koje lekcije treba da savladaju.\nDa bi naučio da živi u miru i zadovoljstvu Ovan treba da savlada lekciju obuzdavanja nagona i temperamenta. Iako dobronamerni, Ovnovi su često posvećeni sebi i isključivo svojim ciljevima, pa treba više pažnje da obrate na samokontrolu i manje da insistiraju na svojim pravima. Dobro bi bilo da povremeno odluče da ćute, a ne da reaguju na prvu.\nKako previše pažnje posvećuju materijalnim stvarima, treba da umanje njihov uticaj u svakodnevnom životu. Takođe, zbog urođene doslednosti i tvrdoglavosti koju imaju, važna karmička lekcija za njih je da spontano ulaze u životne izazove i rizikuju, bilo da je reč o određenim situacijama ili ljudima.\nPripadnici ovog znaka su nestalni, promenljivog raspoloženja, velike energije i mentalne snage. Kako im stvari, pa i odnosi mogu brzo da dosade, za njihovo mentalno sazrevanje bitno je da nauče da završe ono što su započeli, a da se pritom već ne prebacuju na neku treću priču. Takođe, važno je da shvate kako svet nije savršen niti da oni sami mogu pronaći savršenstvo u njemu ili drugim ljudima.\nPripadnici ovog zemljanog znaka navikli su da imaju uzde života u svojim rukama, a to im toliko dobro ide da su posvećenost detaljima razvili do savršenstva. Upravo iz toga proizlazi njihova karmička lekcija – a ona je smanjivanje njihovih očekivanja od sebe i drugih, kako bi mogli da uživaju i u naizgled nevažnim stvarima. Takođe, treba da porade na saosećanju s drugima i shvate da nemaju svi ljudi isti logički tip razmišljanja.\nVodolija treba da nauči kako da se prizemlji\nPrev post Dnevni Horoskop za 3. decembar 2018.\nNext post Dnevni Horoskop za 4. decembar 2018.


Prosper: Formirati odjel za ratne zločine pri BiH Sudu - 2003-10-06\nTokom susreta ambasadora Prospera sa članovima predsjedništva BiH, razgovorano o hapšenju optuženih za ratne zločine i formiranju suda za ratne zločine na državnom nivou.\nAmbasador Proper naglasio je potrebu većeg angažmana domaćih vlasti u hapšenju Haških optuženika,jer nerješavanje tog pitanja jeste prepreka za ulazak u Evropu, Partnerstvo za mir i NATO. Članovi Predsjedništva BiH usaglašeni su u mišljenju da svi koji su osumnjičeni za ratne zločine trebaju odgovarati.\nAmbasador Prosper naveo je primjer Srbije i Crne Gore koje su pred vratima NATO-a i Partnerstva za mir, jer su poduzeli niz akcija da bi se ispunili uslovi prijema u ove asocijacije.\nAmbasador Prosper i američki ambasador u BiH Kliford Bond, o mogućnostima postepenog prenošenja nadležnosti sa Haškog tribunala na Sud Bosne i Hercegovine, razgovarali su sa članovima Vijeća ministara BiH,predvođenim PredsjedavajućimAdnanom Terzićem.\nAmbasador Prosper naglasio je važnost formiranja odjela za procesuiranje optuženih za ratne zločine počinjene u BiH pri Sudu Bosne i Hercegovine. Izrazivši podršku formiranju ovog odjela, on je naglasio spremnost da zajedno sa drugim donatorima finansijski pomognu njegov rad. Prosper je ponovio značaj hapšenja optuženih za ratne zločine počinjene u BiH posebice Ratka Mladića i Radovana Karadžića, što bi, prema njegovom mišljenju stvorilo fleksibilniju atmosferu u Bosni i Hercegovini i olakšalo njeno pristupanje Evropskoj uniji i Nato-u.


Odnos izvršnog i stečajnog postupka\nOnline seminar će se održati u petak, 1. oktobra 2021. godine od 11.00 do 14.00 časova.\nSeminar će se održati putem platforme ClickMeeting.\nDr Mihajlo Živković, konsultant, bio je član Radne grupe za izmene i dopune Zakona o izvršenju i obezbeđenju.\nOvo je prvi online seminar koji smo posvetili izvršnom i stečajnom postupku objedinjeno. Ovaj seminar ima za cilj da detaljnije analizira sličnosti i razlike između ova dva postupka prinudne naplate potraživanja. Poseban akcenat ovog seminara biće postavljen na analizu iskustava iz prakse kao i na praktična pitanja učesnika ovog seminara.\nIzvršni i stečajni postupak su postupci koji među sobom imaju značajne razlike, ali sa jednom presudnom sličnošću, oba postupka su uperena na naplatu potraživanja koje poverilac, odnosno poverioci imaju prema dužniku. Fizionomija oba postupka je zaista različita, a različiti su i učesnici, tok ali i brzina sprovođenja. Ovaj seminar ima za cilj da detaljnije analizira sličnosti i razlike između ova dva postupka prinudne naplate potraživanja a posebno i da ukaže na njihov kontakt, što često rađa veoma teške pravne situacije, za koje ponekad i nema izrečnog zakonskog pravila ni u materiji koja uređuje postupak izvršenja, niti u materiji stečajnog zakonodavstva.\nPoseban akcenat ovog seminara će biti postavljen na praktične situacije i analizu, sada već bogate, sudske prakse u ovoj oblasti. Biće razmotrena sva sporna pitanja iz oblasti otvaranja stečajnog postupka (ili prethodnog stečajnog postupka) u slučaju kada se protiv stečajnog dužnika vodi izvršni postupak, pravila iz člana 93. Zakona o stečaju o mogućnosti ukidanja klauzule zabrane izvršenja i dejstvu te norme na postupak izvršenja kao i pravila zakona o stečaju u pogledu reorganizacije i njihovih refleksija na postupak izvršenja.\nDogađaj je namenjen pravnicima-praktičarima u sferi uređenja spornih dužničko-poverilačkih odnosa.


Održan YBI globalni mentorski Masterclass – Smart kolektiv\nSmart kolektiv > Razvoj socijalnih inovacija > Edukacija > Održan YBI globalni mentorski Masterclass\nOdržan YBI globalni mentorski Masterclass\nLondon, od 9. do 13. oktobra 2017. – Predstavnica Smart kolektiva, Ivana Stančić, učestvovala je prošle nedelje na trećem globalnom mentorskom Masterclass-u uz podršku Accenture-a, održanom u Londonu.\nUčesnici događaja imali su priliku da razviju ključne odnose i uče o mentorstvu sa svojim kolegama, programskim menadžerima, čiji su programi zasnovani na sličnim shvatanjima i pristupu.\nNedelja Mentoring Masterclass-a proslavila je svu raznolikost YBI mreže, sa 34 učesnika koji dolaze iz različitih delova YBI mreže: Afrike, Azije, Kariba, Evrope, Latinske Amerike i Severne Amerike.\nTokom proteklih 9 godina, YBI je podržao 41 organizacije članice širom sveta da započnu, izgrade ili ojačaju svoje mentorske programe za mlade preduzetnike. YBI-ova zajednica mentorskih profesionalaca je vodeća u sektoru, sa više od 14.000 volonterskih biznis mentora koji inspirišu i osnažuju mlade preduzetnike, podržavajući ih da dostignu svoj lični i profesionalni potencijal.


Izašli dokumenti koje je Dodik poslao “svom predsjedniku” Vučiću, ali i Milanoviću te Izetbegoviću\nNakon što je član Predsjedništva BiH Milorad Dodik ponovo digao prašinu u BiH ali i u regionu dostavivši dokumente predsjedniku Srbije Aleksandru Vučiću u kojima ukazuju na “antidejtonsko ponašanje visokog predstavnika”, danas je objelodanjeno i o kakvim se “dokumentima” radi.\nKako prenosi RTRS, riječ je o famoznim zaključcima i informacijama, koje je u dva navrata usvojila NSRS.\nNaime, Vučiću su upućene “Informacija o neustavnoj transformaciji dejtonske strukture BiH i uticaju na položaj i prava Republike Srpske” i “Informacija u vezi sa antidejtonskim djelovanjem Ustavnog suda BiH”.\nDodik je, također, najavio da će dokumente poslati i predsjedniku Hrvatske Zoranu Milanoviću, liderima PDP-a i SDA, Branislavu Borenoviću i Bakiru Izetbegoviću.\nOvu prvu informaciju odnosno famozne zaključke, NSRS je usvojila 12. novembra prošle godine. U njima se, između ostalog, odbacuje “bonska ovlaštenja” visokog predstavnika, poziva NSRS da pristupi donošenju novog Ustava RS, o kojem će se izjasniti i građani na referendumu, osporavaju Zakon o odbrani BiH, Zakon o indirektnom oporezivanju BiH, te Zakon o Visokom sudskom i tužilačkom savjetu BiH.\nTakođer u ovim zaključcima se spominju pravo na samoopredjeljenje, autonomija entiteta i sl.\nOvi zaključci su našli na oštre kritike u BiH, ako i međunarodne zajednice. Tako su politički direktori Upravnog odbora Vijeća za provedbu mira saopćili da zaključci NSRS-a predstavljaju direktan udar na autonomiju zvaničnika na državnom nivou.\nDrugi dokument se također na odnosi na zaključke NSRS-a koji su doneseni 17. februara ove godine.\nU njima se ide korak dalje ka razgradnji državnih institucija pa tako NSRS obavezuje predstavnike RS-a u institucijama BiH da predlože u Parlamentarnoj skupštini BiH usvajanje Zakona o prestanku mandata stranih sudija i izboru domaćih sudija u Ustavnom sudu BiH.\nTakođer, potiču se razgovori sa FBiH sa ciljem definisanja granične linije između Republike Srpske i Federacije BiH.\nNajsporniji od svih zaključaka obavezuje predstavnike RS-a u institucijama BiH da obustave donošenje bilo kakvih odluka u organima BiH do usvajanja Zakona o prestanku mandata stranih sudija i izboru domaćih sudija u Ustavnom sudu BiH i njegovog stupanja na snagu i do poništenja sporne odluke Ustavnog suda BiH vezano za poljoprivredno zemljište RS.\nNakon izglasavanja ovih zaključaka u NSRS-u, u BiH je ponovo došlo do niza oštrih reakcija kako do domaćih političara, tako i od predstavnika međunarodne zajednice u BiH.\nTako su diplomatska predstavništva Evropske unije, OSCE-a i Sjedinjenih Američkih Država uputila pismo državnim funkcionerima koji su prethodno prisustvovali političkom skupu u Istočnom Sarajevu, a na kojem je Milorad Dodik dijelio instrukcije o načinu blokiranja rada institucija BiH.\n“Vi ste predstavnici države Bosne i Hercegovine, a ne predstavnici entiteta Republika Srpska u institucijama države Bosne i Hercegovine. Kao državni zvaničnici morate predstavljati sve građane BiH bez obzira na njihovu ili vašu etničku ili političku pozadinu ili mjesto prebivališta”, navodeno je u pismu upozorenja Dodiku i predstavnicima RS.\nZanimljivo u svemu ovome, kako smo objavili, jeste da su ovi famozni antidejtonski zaključci NSRS-a usvojeni 17. februara nakon skoro pet mjeseci dostavljeni u Parlament BiH.\nO svemu ovome bi vrh RS-a zajedno sa Dodikom trebao razgovarati s Vučićem na sastanku zakzanom za srijedu u Beogradu.\nUZNEMIRUJUĆI SADRŽAJ: Bura u Dubrovniku odnijela čovjeka, udario je glavom o zid, a onda…\nReakcija člana SDA kad se na sceni pojave Bakir i Sebija hit na internetu\nLazović nas upozorava: “U BiH se kopaju dublji jazovi, posljedice bi mogle biti katastrofalne”\nBLOG NEBOJŠE VUKANOVIĆA: “Tužno je danas gledati vladiku Grigorija kako…”


Ministarstvo za evropske integracije kontinuirano radi sa svim partnerima - od Evropske unije, preko Kraljevine Norveške do NR Kine u cilju pronalaženja kako finansijskih sredstava za nabavku medicinske opreme, tako i za nabavku same medicinske opreme.\n- Nije trenutak niti način da se kao na tasu meri ko je pružio više ili manje pomoći, jer smo svi u "istom sosu". Svi partneri su ponudili pomoć u odnosu na stepen ugroženosti njihovih građana i mogućnosti koje imaju u borbi protiv pandemije korona virusa - rekla je ministarka za evropske integracije Jadranka Joksimović, koja je i Nacionalni IPA koordinator i koordinator donatorske i razvojne pomoći.\nJoksimović je naglasila da je juče sa šefom Delegacije EU u Srbiji Semom Fabricijem potpisala sporazum kojim se obezbeđuje 7,5 miliona evra podrške EU namenjenih jačanju kapaciteta i podršci aktivnostima Republike Srbije u borbi protiv pandemije korona virusa.\nIz njega će dva miliona evra biti hitno izdvojeno za troškove transporta medicinske opreme iz Kine i Indije.\n- Pored toga, obezbeđena su sredstva iz pojedinih tekućih programa koje finansira EU u iznosu od oko šest miliona evra koje ću početkom nedelje potpisati sa ambasadorom Fabricijem, i koja će odmah postati dostupna. Sa operativnim timom kriznog ekonomskog štaba koji vodi predsednik Vučić, sačinili smo hitnu listu potreba medicinske opreme koju smo dostavili našim evropskim partnerima - navela je Joksimović.\nTakođe, sa Kraljevinom Norveškom kao važnim dugogodišnjim razvojnim partnerom obezbedili smo pomoć u iznosu od pet miliona evra, kojom ćemo nabaviti preko potrebnu opremu i medicinski materijal, a koju ćemo u saradnji sa UNOPS-om nastojati da ubrzano dostavimo.\n- Aktivno radimo na analizi mogućnosti korišćenja podrške za ekonomske posledice pandemije iz Fonda za solidarnost Evropske unije, s obzirom da je Evropska komisija, 13. marta 2020. godine, adaptaciju za korišćenje ovog fonda. Predloženim izmenama predviđa se pružanje pomoći državama i regionima pogođenim zaraznim bolestima u cilju što bržeg ponovnog uspostavljanja normalnih uslova života. Podsećam da je Republika Srbija nakon poplava 2014. godine već putem Fonda solidarnosti dobila pomoć EU od oko 60 miliona evra za otklanjanje ekonomskih posledica i obnovu ključne infrastrukture - navela je Joksimović\nTakođe, naglašava da je danas kao koordinator ukupne razvojne pomoći, i u skladu sa Sporazumom o privredno tehničkoj saradnji sa NR Kinom, potpisala notu kojom se uspostavlja pravni osnov za transport medicinske opreme i dolazak tima medicinskih stručnjaka iz Narodne Republike Kine, a koji će prema definisanim potrebama Vlade Republike Srbije biti angažovani na kontroli i prevenciji epidemije.


PARLAMENTARCI IZ RS KOD VUČIĆA: Ništa izvan Dejtona! – Balkanekspresrb.rs\nPredstavnici Republike Srpske, član Predsednitba BiH Milorad Dodik, predsednik i premijerka Srbije, Aleksandar Vučić i Ana Brnabić, posle dugog razgovora o tenutnoj političkoj situacijji, obratili su se novinarima koji su ih čekali skoro tri sata.\nDodik je rekao da je Programska deklaracija SDA neprihvatljiva za Srbe i da oni traže da se od nje odustane:\n-Ukoliko ne poslušaju, spremamo jedinstveni odgovor. Njihova opredeljenja iznesena u Deklaraciji su nam od ranije poznata, kao i da imaju podtšku stranaca. Odbacujemo tu antidejtonsku, antiustavnu i antisrpsku deklaraciju. Pred našim očima događa se da BiH ima šest fabrika oružja, a Republika Srpska ni jednu, da se ratnici iz Sirije, koji su e borii za Islamsku državu umesto da odgovaraju pred sudom, postaju heroji. Danas smo od rukovodstva Srbije tražili da pošalje jasnu poruku da je to bio koji napad na srpsku zajednicu u regionu i na Republiku Srpsku, napad na Srbiju. Pošto je mesto za donošenje stavova o ovome Skupština RS, mi ćemo tamo održati sednicu i reći da je bilo kakvo usvajanje ovakve deklaracije povod za naše otcepljenje. Zahvalni smo Srbiji na dosadašnjoj pomoći većoj od 35 miliona eva, kao i pomoći koja stiže celoj BiH. Osećaj podrške iz Srbije nam je bitan.\nAleksandar Vučić podseća da je Srbija potpisnica Dejtonskog sporazuma i treba da garantuje njegovo sprovođenje:\n– I dalje se plaše Srbije. Neki smatraju da će Srbija sve dok postoji, biti previše jaka i tako ih ugrožavati. Ja ovde ne želim da dam svoj sud, njega su dali moji današnji gosti. Oni imaju negativan odnos prema Deklaraciji. Ja pozivam rukovodstvo RS da ne reaguje nepromišljeno. Bilo kakav sukob značio bi kraj dobre budućnosti za sve nas. Zato sve u regionu pozivamo na postovanje Dejtonskog sporazuma. On se može menjati samo voljom sva tri konstitutivna naroda. Srbija će nastaviti da pomaže BiH. Narednih dana u Drvaru otvaramo mali pogon i radna mesta za 100 zaposlenih. Zajedno sa RS obeležavaćemo sve važne događaje iz prošlosti i formirati jedinstvenu srpsku dijasporu (Foto Predsedništvo – Dimitrije Goli).♦


Povodom Međunarodnog dana štednje doniran namještaj školi u Prijedoru - GradPrijedor.com - Portal grada Prijedora\nPovodom Međunarodnog dana štednje doniran namještaj školi u Prijedoru\nHipo Alpe Adria banka Banjaluka donirala je kancelarijski namještaj Osnovnoj školi „Dositej Obradović“ u Prijedoru, u okviru donatorske akcije koju ova banka tradicionalno provodi povodom obilježavanja 31. oktobra – Međunarodnog dana štednje.\nŠef poslovnice Hipo banke u Prijedoru Romana Liščinski rekla je da ova banka Međunarodni dan štednje tradicionalno posvećuje mladima i institucijama koje brinu o njihovom obrazovanju, zdravstvenoj i socijalnoj zaštiti.\nDirektor Osnovne škole „Dositej Obradović“ Stevica Đogazović zahvalio je Hipo banci na donaciji i istakao da će namještaj biti od velike koristi školi, koja sa skromnim sredstvima nije u mogućnosti da nabavlja namještaj i oprema školske prostorije.\n„Hipo banka je i prije pet godina pomogla našoj školi finansirajući izradu naše veb stranice. Na taj način banka nam je pomogla da se elektronski predstavimo u svijetu“, rekao je Đogazović.\nPredstavnici Hipo Alpe Adria banke danas će obići sva porodilišta u mjestima u kojima posluje banka, i roditeljima djece koja se rode na Međunarodni dan štednje uručiti štednu knjižicu sa novčanim ulogom od 50 KM, saopšteno je iz banke.\nMeđunarodni dan štednje obilježava se 31. oktobra, na dan kada je 1924. godine u Milanu održan prvi međunarodni kongres predstavnika svjetskih štednih ustanova, koji su se sastali u želji da pronađu izlaz iz krize prouzrokovane Prvim svjetskim ratom.\nOni su konstatovali da je štednja neophodna za razvoj čovječanstva i donijeli odluku kojom je ustanovljen Međunarodni dan štednje. Odluku je donijelo 350 delegata iz 27 zemalja, koji su predstavljali oko stotinu miliona štediša.


KRITIKA REŠENJA ZAKONA O PRIVREDNIM KOMORAMA KOJIM SE UKIDA OBAVEZNO ČLANSTVO PREDUZEĆA U KOMORAMA\nPredsednik Skupštine Vojvodine Ištvan Pastor i predsednik Privredne komore Vojvodine Ratko Filipović su na sastanku u Skupštini Vojvodine ocenili da će se primenom izmena Zakona o privrednim komorama nastati problemi u funkcionisanju privrednog sistema, preneo je Pokrajinski sekretarijat za informacije.\n"Ovim zakonom ukida se obavezno članstvo u komorama i liberalizuje položaj preduzeća, odnosno uvodi se mogućnost da preduzeća sama izaberu način na koji će se udruživati. Takva praksa je postojala i u državama u regionu i dovela je do negativnih rezultata", istakao je Pastor.\nSagovornici su ocenili da promene Zakona o privrednim komorama u najgori položaj stavljaju mala i srednja preduzeća, "koja neće moći funkcionisati bez uređenog komorskog sistema" i dodali da je neophodno pronaći efikasno rešenje za izmene tog zakona pre nego što počne da se primenjuje u praksi.\nNovi Zakon o privrednim komorama stupa na snagu 1. januara 2013. godine.\nPredstavnici Ministarstva finansija i privrede su ocenili da je bilo dovoljno vremena da se svi zaintersovani pripreme za primenu tog zakona, koji je usvojen pre tri godine.


Obraćajući se mladima, predsednica Narodne skupštine Republike Srbije i predsednica Radne grupe prof. dr Slavica Đukić-Dejanović izrazila je uverenje da će Radna grupa, nakon što bude donet novi zakon o Narodnoj skupštini, prerasti u posebno radno telo koje će se baviti pravima deteta.\nPredsednica Đukić-Deajnović je rekla da je ovaj sastanak organizovan da bi članovi Radne grupe za prava deteta čuli šta rade deca i mladi u svojim sredinama, sa kakvim problemima se suočavaju i koja pomoć im je potrebna.\nDirektorka Kancelarije UNICEF-a u Beogradu, Judita Rajhenberg, istakla je da Konvencija o pravima deteta obavezuje odrasle na brigu o deci, pre svega na brigu o njihovom razvoju i obrazovanju, ali da obavezuje i državu da zaštiti decu od svega što šteti njihovom razvoju.\nPravo svakog deteta je da bude saslušano i ozbiljno shvaćeno, istakla je Judita Rajhenberg, a to pravo je suštinski povezano sa demokratskim konceptom porodice, škole, lokalne zajednice i društva u celini. Boreći se za veći prostor za decu, odrasli i sami uče da prohvataju decu kao partnere u izgradnji demokratske zajednice, što predstavlja važan potencijal za dalju demokratizaciju društva, rekla je direktorka UNICEF-a u Srbiji.\nMladi iz Kragujevca, Kraljeva, Bečeja, Pirota i Prokuplja predstavili su narodnim poslanicima aktivnosti i projekte koje realizuju u svojim mestima kako bi se smanjilo nasilje u školama. Oni su naglasili da su programe i akcije većim delom sami osmislili, uz podršku svojih vršnjaka, nastavnika i roditelja.\nNa sastanku je ocenjeno da su sposobnosti i iskustva dece i mladih, uključujući i decu sa smetnjama u razvoju i siromašnu decu, često potcenjena. Zato je neophodno da odrasli promene svoje stavove o deci i mladima i nauče da slušaju šta oni imaju da kažu, kao i da uvažavaju njihovo mišljenje.


Predstavnik Panonske aktivističke organizacije (PAOR) Srđan Papić Đurić rekao je za novosadski O radio da su se građani u velikom broju odazvali da pomognu izbeglicama, uprkos lošem raspoloženju koje vlada prema njima, posebno na društvenim mrežama.\n"Trudimo se ignorišemo te loše komentare, jer su oni sporadični, ali je problem u tome što oni mogu na trenutak da odvrate pažnju od važnih tema, kakva je pomoć tim unesrećenim ljudima, čak i kod onih koji sve ovo samo posmatraju", kazao je Papić Đurić.\nPored toga što aktivisti već šest dana prikupljaju pomoć po naseljima, Zrenjaninci potrepštine mogu doneti i u Kulturni centar Alternativa, u Udruženje "Skaska" i Centar za razvoj savremenih veština, a potrebni su konzervirana hrana, odeća, kamp oprema, igračke, sveske i bojice za decu i sredstva za ličnu higijenu.\nTokom šetnje zrenjaninskim ulicama, aktivisti u ručnim kolicima prikupljaju pomoć pozivajući građane preko megafona i letaka da se pridruže akciji koja će trajati do petka.\nAkciju prikupljanja pomoći za izbeglice pokrenule su organizacije PAOR, Udruženje "Skaska", Centar za decu i mlade "Maštalište" i Udruženje za radna prava žena "Roza".


Vašington, 1. jul 2021. godine - Ambasador Republike Srbije u Sjedinjenim Američkim Državama Marko Đurić boraviće u radnoj poseti Republici Kolumbiji gde će se susresti sa predsednikom Ivanom Dukeom i potpredsednicom i ministarkom spoljnih poslova Martom Ramirez.\nPrvog dana boravka u Bogoti, ambasador Đurić predaće akreditivna pisma predsedniku Ivanu Dukeu Markesu, čime će i zvanično preuzeti dužnost izvanrednog i opunomoćenog ambasadora Republike Srbije u Republici Kolumbiji na nerezidencijalnoj osnovi iz Vašingtona.\nPored susreta sa predsednikom Dukeom, ambasador Đurić imaće i odvojeni sastanak sa potpredsednicom Republike Kolumbije i ministarkom spoljnih poslova Martom Lusijom Ramirez Blanko.\nDiplomatski odnosi Republike Srbije i Republike Kolumbije uspostavljeni su 1966. godine, a saradnja se najvećim delom odvija u okviru Organizacije američkih država i Asocijacije država Kariba.\nKao najmlađi predsednik u istoriji Kolumbije, Ivan Duke preuzeo je dužnost 2018. godine. Do sada je bilo nekoliko pokušaja atentata na njega i njegove saradnike - poslednji je bio prošle sedmice, iz kojeg je Duke izašao nepovređen.\nGledano prema rastu bruto domaćeg proizvoda, Republika Kolumbija smatra se četvrtom na teritoriji Latinske Amerike. Pre pandemije zarazne bolesti KOVID-19, Kolumbija je imala najdinamičniji rast BDP od 5% godišnje, dok je ukupan BDP ove južnoameričke države 2019. godine iznosio čak 337 milijardi američkih dolara


U projekte u Vojvodini biće uloženo 2,6 milijardi evra\nTanjug 10. septembra 2018. 16:24\nBEOGRAD – U infrastrukturne projekte na teritoriji Vojvodine biće uloženo ukupno 2,6 milijardi evra, izjavila je danas potpredsednica vlade i ministarka građevinarstva, saobraćaja i infrastrukture Zorana Mihajlović.\n„Kad se kaže da se formira radna grupa ili koordinaciono telo, pomisli se da je to nešto gde se više priča, a manje radi, ali to ovde nije slučaj sa telom koje su formirali Ministarstvo i Vlada Vojvodine. Kad se dogovorimo oko prioriteta, to za nas postaje zakon i to se realizuje“, rekla je Mihajlović posle treće sednice Radne grupe ministarstva i Vlade Vojvodine za realizaciju infrastrukturnih projekata na teritoriji Vojvodine.\nOna je, navodi se u saopštenju, dodala da se dogovori koji su napravljeni oko novih brzih saobraćajnica i oko rekonstrukcije na prethodnoj sednici sprovode.\n„Devet milijardi dinara uložili su Putevi Srbije u rekonstrukciju i rehabilitaciju puteva, a još šest milijardi dinara je planirano za nove projekte. Rehabilituje se pruga Pančevo-Orlovat-Rimski Šančevi dužine 112 kilometara, a rekonstruisaće se i pruga Subotica-Senta“, rekla je ministarka.\nRadiće se i postrojenja za fabriku vode u Kikindi i u Vrbasu, u Kikindi novo, a u Vrbasu proširenje postojećeg.\nMihajlović je zahvalila pokrajinskoj vladi na uspešnom završetku Žeželjevog mosta, koji je zajedničkim radom Republike, Pokrajine i Grada Novog Sada izgrađen uprkos brojnim problemima koje su ostavile prethodne pokrajinske vlasti.\nDodala je da će Sremska Mitrovica biti, uz Vranje i Niš, jedan od prvih gradova u kojem će početi izgradnja stanova za snage bezbednosti.\n„Prvo će se krenuti sa po 200 stanova i kako se oni budu završavali krenuće i u drugim gradovima. Ministarstvo je zaključkom vlade investitor na tom projektu, završava se projektno-tehnička dokumentacija i nadam se da ćemo sledeće godine imati prve zgrade koje se završavaju“, dodala je ona.\nPokrajinski premijer Igor Mirović rekao je da je izrađena gotovo sva projektno-tehnička dokumentacija za Fruškogorski koridor i da očekuje da se u narednom periodu Vlada Srbije opredeli za određeni model finansiranja.\n„Fruškogorski koridor je jedan od projekata u kojima smo zajedno učestvovali u svim fazama. Strateški je važno za Vojvodinu i što je raspisana javna nabavka za projektnu dokumentaciju za brze saobraćajnice koje će povezivati Novi Sad, Zrenjanin i Beograd“, rekao je Mirović.\nOn je dodao da je na sastanku razgovarano i o čitavom nizu radova na rehabilitaciji putne mreže Vojvodine, uključujući deonicu Batrovci-Kuzmin, rekonstrukciju puta Sombor-Kula, kružnu raskrsnicu u Zrenjaninu, a razgovarano je i o završetku rehabilitacije deonice Sremski Karlovci-Banstol.\nMirović je istakao i da su koordinacija i dobra priprema važne za uspešnu realizaciju svih projekata.


Forlan pa Aduric, a u pauzi jedna decenija! - Sportske.net\nForlan pa Aduric, a u pauzi jedna decenija!\nOdavno se fudbalerima Barselone nije dogodilo da nokautirani napuste teren, a šta tek reći za kuriozitet koji se ponovio posle deset godina čekanja. Aric Aduric večeras je vratio svet deset godina unazad.\nBilbao deklasirao Barselonu!Bilbao deklasirao Barselonu!Čudo od gola na "Katedrali"!Čudo od gola na "Katedrali"!GOTOVO: Barsin biser pečatirao transfer u Premijer Ligu!\nPrva utakmica španskog Superkupa između Atletik Bilbaa i Barselone završena je ubedljivom pobedom Baskijske ekipe o kojoj ni najveći neprijatelji šampiona Španije i Evrope nisu mogli ni da sanjaju.\nAtletik je na domaćem terenu spakovao četiri komada u mrežu Mark Andrea Ter Štegena a titulu junaka utakmice poneo je prekaljeni napadač baskijske ekipe Aric Aduric.\nVremešni napadač koji je zagazio u 35. godinu večeras je za samo 14 minuta postigao het-trik protiv Barselone čime je statističare naterao da se vrate deset godina unazad.\nMarljivi ljubitelji brojki kopali su večeras po Barsinom istorijatu ali im ipak nije bilo teško da pronađu podatak koji im je bio potreban, posebno zbog činjenice da je premalo igrača imalo tu čast da Barsi u 21. veku da tri gola na jednoj utakmici.\nPoslednji put jedan fudbaler dao je tri gola Barseloni pre tačno deset godina! Bio je to Dijego Forlan, urugvajski internacionalac koji je 22. maja 2005. postigao het-trik u dresu Viljareala.\nBio je to poslednji meč u sezoni 2004/2005 a Forlanov het-trik tada nije pomogao Viljarealu da ostvari pobedu nad Barselonom pošto je utakmica završena rezultatom 3:3.


Preminuo Dušan Ivković - NTV Arena\nProslavljeni selektor reprezentacije Jugoslavije i Srbije, i jedan od najboljih trenera u istoriji svjetske košarke Dušan Duda Ivković, preminuo je u Beogradu u 78. godini, saopštio je Košarkaški savez Srbije.\n“U 6.50 časova Dušan je preminuo u bolnici u Beogradu od posledica vode u plućima i herpesa”, izjavio je predsjednik Košarkaškog kluba “Radnički” Goran Kalinić za “Sport klub”.\nDušan Ivković bio je jedan od najuspješnijih evropskih trenera svih vremena i najuspješniji selektor košarkaške reprezentacije Jugoslavije na šampionatima Evrope na kojima je osvajao medalje u Zagrebu 1989, Rimu 1991. i Atini 1995. godine.\nBio je i selektor košarkaške reprezentacije Srbije od 2008. do 2013. godine, a trenersku karijeru završio je 2016. godine.\nKao košarkaš igrao je na poziciji beka, a kao trener vodio je Partizan, Aris, Radnički Beograd, Šibenik, Vojvodinu, PAOK, Panionis, Olimpijakos, AEK, CSKA, Dinamo Moskva i Anadolu Efes.\nSa reprezentacijom je osvojio tri evropska zlata i jedno srebro, jedno svjetsko zlato, srebro na Olimpijskim igrama i zlato na Univerzijadi.\nNa klupskom nivou osvajao je Evroligu dva puta, Kup “Radivoja Koraća”, Kup “Rajmonda Saporte”, ULEB Kup, a sa svojim klubovima bio je šampion Jugoslavije, Grčke i Rusije.\nTags: dusan ivkovic, in memoriam, kosarka, sport


pogibija - Dnevni list Danas\nPočetna » pogibija\nDvojica francuskih vojnika poginula su u Maliju kada je njihovo oklopno vozilo pogođeno improvizovanom eksplozivnom napravom, svega pet dana nakon što su pod sličnim okolnostima poginula trojica francuskih vojnika, saopšteno je iz kabineta predsednika Francuske.\nPiše: Beta/AFP 3. 1. 2021.\nOsnovno javno tužilaštvo u Nišu očekuje izveštaj policije i inspekcije rada kako bi preuzelo dalje korake povodom pogibije radnika u fabrici „Džonson elektrik“.\nGorska služba evakuisala telo vozača kvada koji je poginuo u moto trci na Divčibarama\nSpasioci Gorske službe spasavanja obavili su evakuaciji tela vozača kvada, učesnika moto trke na Divčibarama koji je poginuo vozeći kvadr 20 kilometara van obeležene staze za takmičenje, saopštila je ta služba.\nTutinski sud nenadležan\nŠta je stvarni uzrok saobraćajne nesreće u kojoj je život izgubio predsednik opštine Tutin Šemsudin Kučević, pitanje je koje dve i po godine čeka odgovor.\nMuškarac (55) poginuo je tokom izvođenja radova u Beogradskom zoološkom vrtu, piše „Blic“.\nPiše: Beta/FoNet 6. 3. 2020.\nZaštitnik građana: Krivične i prekršajne prijave zbog pogibije radnika iz Turske u Čortanovcima\nPodnošenjem krivičnih i prekršajnih prijava završen je postupak kontrole zakonitosti i pravilnosti rada, pokrenut zbog pogibije dvojice državljana Turske 31. oktobra 2019. godine na gradilištu u selu Čortanovci, kod Inđije.\nNa radu gine 50 ljudi godišnje, a samo jednom krivac završio u zatvoru\nInspekcije su u prvih sedam meseci izašle više od 5.000 puta na teren, obilazili su firme i razna gradilišta, pronašli gotovo 2.000 radnika na crno, razne nepravilnosti, sačinile zapisnike, prosledile nadležnima.\nPiše: Mirjana N. Stevanović 3. 11. 2019.\nPiše: Mirjana N. Stevanović 31. 10. 2019.\nU Letoniji poginuo albanski vojnik, dvojica ranjena\nAlbanska vojska je danas saopštila da je jedan njen pripadnik poginuo tokom vežbi u bazi u Letoniji, u okviru misije NATO u istočnoj Evropi.\nPiše: Beta - AP 6. 5. 2019.\nPovodom izjave predsednika Srbije Aleksandra Vučića da u Sjedinjenim Američkim državama „na svakih deset sekundi pogine jedan perač prozora“, u Svetskoj asocijaciji perača prozora navode da je ta brojka preuveličana.\nPiše: N1 15. 9. 2018.\nStradalo više od 100 migranata\nViše od 100 migranata utopilo se početkom septembra kada su im gumeni čamci potonuli kod obale Libije, saopštila je organizacija Lekari bez granica.


Veliki problemi za najpoznatiji sajam u Frankurtu - Naši u svetu\nVeliki problemi za najpoznatiji sajam u Frankurtu\nObjavljeno 01/09/19 u 10:00\nMeđunarodni sajam automobila u Frankfurtu, koji će biti održan od 12. do 22. septembra, suočen je s nizom problema.\nSajam je, pred 68. izdanje, opterećen otkazivanjem brojnih izlagača zbog prevelikih troškova najma prostora i zastarelog koncepta izložbe, a organizatori su suočeni i s najavom javnih nereda klimatskih aktivista, prenosi tportal.hr.\nZbog toga je organizator ove izuzetno dobro posećene priredbe, koja se smenjuje sa auto salonom u Parizu svake druge godine, prisiljen da pojača bezbednosne provere.\nNemačka policija već istražuje grupu koja sebe naziva “Rocks in the Gearbox” (u prevodu – kamenje u menjaču) nakon što je početkom ove sedmice više od 40 luksuznih vozila oštećeno u prodavnici automobila u Kronbergu na periferiji Frankfurta, nastavljajuci tako niz anti-auto protesta.\nUoči sajma automobila, nemačko udruženje autoindustrije, VDA, pokušalo je da umanji negativnu percepciju o automobilskoj industriji, pozivajući aktiviste za zaštitu okoline iz organizacija Grinpis i Dojče Umvelthilfe na panel raspravu 5. septembra u Berlinu, gde će zajedno s rukovodstvom Dajmlera i BMW i VDA razgovarati o klimatskoj krizi.\nU saopštenju za agenciju Rojters, portparol VDA Ekehart Roter rekao je da su oni u bliskom kontaktu s bezbednosnim organima baš kao i svaki puta za vreme sajma.\nKako je istakao, kontrola ulaza biće pooštrena, s obzirom na to da može doći do spontanih nereda na sajmu.\nEkološke grupe, uključujući i spomenutu “Rocks in the Gearbox”, pozvale su javnost da se 14. septembra pridruže protestima u Frankfurtu, što je nateralo VDA da upozori posetioce izložbe automobila da očekuju duže redove na sigurnosnim kontrolnim punktovima.\nPolicija u Visbadenu je saopštila da istražuje ovu grupu nakon što su u ponedeljak preuzeli odgovornost za uništavanje Jaguara, Land Rovera i Aston Martina u trgovini automobila.\nVetrobranska stakla i prozori, poklopci motora i ostali delovi limarije razbijeni su metalnim predmetima i razbijeno je dvoje staklenih vrata na trgovini automobila, rekao je portparol policije u Visbadenu.\nKao opravdanje za svoje postupke prozvana grupa ekoloških aktivista rekla je da će za dve sedmice Frankfurt “opet pokrenuti propagandni šou u kojem se slavi razarajući zastareli, klimatski saobraćajni sistem”.\nOni, takođe, smatraju da je zapravo reč o “profitu koji se stvara na leđima najsiromašnijih i na štetu budućih generacija” i misle da je “došlo vreme da se ubaci kamenje u menjače kapitalističke i automobilske logike profita”.\nU izjavi grupe “Rocks in the Gearbox” zatražen je detaljniji nadzor radnih uslova u srodnim industrijama, uključujući transport tereta, industriju pamuka i gume, kao i one koji se bave rudarenjem retkih prirodnih elemenata koji se koriste u proizvodnji električnih baterija i elektronici.\nRanije u avgustu, klimatski aktivisti zauzeli su železničke pruge koje su snabdevale Folksvagenovu fabriku u Volfsburgu.\nMihajlović: Počinju radovi za gradnju auto-puta Beograd-Sarajevo


Objavljeno utorak, 09 oktobar 2018 17:32\nBeranka Ksenija Savović učesnica je „Kul karavana“ mladih sa sjevera Crne Gore. Ona je učestvovala u izložbi fotografija mladih koja je organizovana u okviru „Kul karavana“ koji je proteklog vikenda održan u Bijelom Polju.\nU sklopu tog multimedijalnog programa u kojem učestvuju mladi sa sjevera Crne Gore, pored izložbe fotografija, publika je čula mlade i talentovane pijaniste, učenice Škole za osnovno muzički obrazovanje Bijelo Polje, hip hopere iz Bijelog Polja, Rožaja i Mojkovca, kao i elektronsku grupu Lucky Strike iz Mojkovca.\nPublici su prikazani kratki filmovi “Tunel”, “Mreža” i “Između krajnosti” koji se bave aktuelnim problemima mladih, poput: nasilja, diskriminacije, otuđenja i zavisnosti od novih tehnologija, kao i pitanjima koja prate razvoj identiteta mladih ljudi.\nProgram je otvorila Lejla Džanković Skoko - direktorica Centra za kulturu Bijelo Polje, koja je istakla da je koncept KUL karavana veoma značajan za mlade i neafirmisane umjetnike.\nKUL karavan nakon Rožaja, Kolašina i Bijelog Polja, posjetiće i Mojkovac, a cilj programa je da afimriše i promoviše mlade stvaraoce sa sjevera Crne Gore.\nInače, taj projekat sprovodi Društvo sociologa Crne Gore, a pokrovitelj je Ministarstvo sporta Crne Gore.